1 1 KOTITYÖPALVELUYRITYKSEN OMAVALVONTASUUNNITELMA Asiakaskoteihin tuotettavat tukipalvelut 1. PALVELUJEN TUOTTAJAA KOSKEVAT TIEDOT Yrityksen nimi Kotipalvelu ESSU Toimintayksikön nimi (jos yrityksessä useita toimintayksiköitä) Y-tunnus Yrityksen sijaintikunta Mikkeli Yrityksen postiosoite Kallenkuja 6 Postinumero Toiminnasta vastaavan henkilön nimi Päivi Rautiainen Postitoimipaikka Mikkeli Puhelin Sähköpostiosoite 2. YRITYKSEN TOIMINTAPERIAATTEET Toiminta-ajatus: Luotettavaa ja täsmällistä kotipalvelua ikäihmisille Mikkelissä. Arvot ja toimintaperiaatteet: Asiakkaaseen ja hänen kotiinsa suhtaudun kunnioittavasti ja vaalin asiakkaan itsemääräämisoikeutta. Huolehdin asiakkaan turvallisuudesta. Noudatan sovittua aikataulua ja työtehtävät suoritan ammattitaitoisesti. Luotettavuus ja inhimillisyys ovat tärkeä osa toimintaani.\n2 2 3. OMAVALVONNAN ORGANISOINTI, VASTUUT JA VASTUUHENKILÖT Omavalvonnasta vastaavan yrityksen johdon edustaja ja tehtävät: Päivi Rautiainen (yrittäjä) Omavalvonnasta vastaavan henkilön yhteystiedot ja tehtävät (jos eri henkilö kuin edellä): puh Omavalvonnan suunnittelu ja toimeenpanotyöryhmän jäsenet (nimi ja ammattinimike): Kuvaus henkilöstön ja opiskelijoiden perehdyttämisestä ja kouluttamisesta omavalvonnan suunnitteluun ja toteuttamiseen (Voi olla osana perehdyttämissuunnitelmaa): Yrityksessä ei ole henkilöstöä eikä opiskelijoita, yrittäjä toimii yksin. 4. ASIAKKAAN JA OMAISEN OSALLISTUMINEN JA ASIAKASPALAUTE Kuvaus asiakaspalautteen hankinnasta (millä keinoin ja kuinka usein asiakkailta ja omaisilta hankitaan palautetta?): Suullinen palaute, jonka kirjaan vihkoon. Asiakkaan ja hänen omaisten kanssa sovitaan, että palveluntuottajalle voi antaa palautetta tarvittaessa sähköpostitse tai soittamalla puhelimella. Tarvittavista muutoksista sovitaan heidän kanssaan. Asiakasta ja omaisia kannustan antamaan palautetta, jotta asiakas saa hänelle parhaiten sopivan avun kotiin. Kuvaus asiakaspalautteiden käsittelystä (miten asiakaspalautteet käsitellään yrityksessä / toimintayksikössä?): Yksinyrittäjänä olen suoraan yhteydessä asiakkaaseen ja/ tai asiakkaan omaisiin palautteista. Olen aina suoraan yhteydessä palautteen antajaan. Sovimme tapaamisajan tai sovimme tarvittavista toimintatapojen muutoksista. Asiakas on aina itse mukana päätöksenteossa. Avoimuus ja rohkeus puhua vaikeista asioista on tärkeä osa toimintaani. Kuvaus asiakaspalautteen käytöstä toiminnan kehittämisessä (miten saatua palautetta hyödynnetään?): Palaute on tärkeä osa toiminnan kehittämistä, koska asiakkaan avun tarve saattaa muuttua lyhyessä ajassa paljonkin. Toiminnan on oltava joustavaa ja asiakaslähtöistä. Tarvittaessa on lisättävä käyntejä, pidennettävä käynninkestoa, etsittävä yhteistyökumppaneita, tai muutettava toimintatapoja ja rutiineja. Kuvaus asiakaspalautejärjestelmän kehittämiseksi (miten yrityksessä aiotaan kehittää asiakaspalautteen hankintaa, käsittelyä ja/tai hyödyntämistä?): Tavoitteena on vähintään kerran vuodessa järjestää tapaaminen asiakkaan kotona, johon asiakas, omaiset ja palveluntuottajat osallistuisivat. Samalla tarkistetaan palvelusopimus, onko tarvetta muuttaa siinä jotakin. Toimintaa kehitetään annetun palautteen mukaisesti.\n3 3 5. RISKIEN JA EPÄKOHTIEN TUNNISTAMINEN JA KORJAAVAT TOIMENPITEET Tästä kokonaisuudesta laaditaan yrityksen sisäiseen käyttöön eri osa alueita koskevat asiakirjat, joissa sovitaan suunnitelmat ja aikataulut todettujen puutteiden ja haittatapahtumien korjaavista toimenpiteistä. Kuvaus menettelystä, jolla toiminnan riskit, kriittiset työvaiheet ja vaaratilanteet tunnistetaan ennakoivasti (miten yrityksessä tehdään ennakkokartoitus riskeistä, kriittisistä työvaiheista ja vaaratilanteista?): Tiedostetaan riskit: Yksinyrittäjän riskit, tapaturmat ja sairastumiset, tarvitaan toimivat sijaisjärjestelyt. Tapaturmia ehkäistään esim. turvallisilla työkengillä, ei kiipeilyä epävarmoilla telineillä, ei liian kiireistä aikataulua. Asiakastiedot säilytän lukollisessa kaapissa ja avaimet säilytän samoin. Käytössä olevia avaimia en jätä koskaan autoon. Asiakkaan kotona: Tarvittaessa poistan mattoja, kylpyhuoneeseen asiallinen kylpytuoli ja kumimatto lattiaan. Wc -tilassa tukikahvat ja wc -istuimen koroke. Samoin kynnyksiä tarvittaessa voi poistattaa. Kaikki toimenpiteen asiakkaan tai omaisten suostumuksella. Kuvaus menettelystä, jolla läheltä piti tilanteet ja havaitut epäkohdat käsitellään: Kerron ensin asiakkaalle todetusta epäkohdasta, tarvittaessa myös omaisille. Informoin myös mahdollisia yhteistyökumppaneita. Jos asiakkaalla on viestivihko kirjaan siihen tapahtumat. Selvitän, miten epäkohdat poistetaan. Kuvaus menettelystä, jolla havaitut epäkohdat korjataan: Neuvottelen ensin asiakkaan kanssa todetuista epäkohdista ja olen yhteydessä omaan hoitajaan, tarvittaessa omaisiin. Toimin yhteisesti päätetyllä tavalla. Epäkohdat kirjaan myös asiakkaan kotona olevaan viestivihkoon. Kuvaus siitä, miten korjaavista toimenpiteistä tiedotetaan henkilöstölle ja tarvittaessa yhteistyötahoille: Kirjaan asiat viestivihkoon ja olen puhelimitse yhteydessä yhteistyökumppaneihin. Sijaiselle muutos kirjalliseen työohjeeseen 6. HENKILÖSTÖ Kuvaus henkilöstön määrästä ja rakenteesta: Yrittäjä/ työtekijä. Koulutus kodinhoitaja.lisäosaamista: Palveluja kotiin passi, hygieniaosaamistodistus, kotityöpalvelujen laatusertifikaatti ja EA 1. Sijainen 2017 ja 2018 kesä sairaanhoitaja Kirsi Laatikainen. Kuvaus henkilöstön rekrytoinnin periaatteista (rekrytointitavat, kelpoisuuden ja taustojen tarkistaminen, rikosrekisterin tarkistaminen, sijaisten hankintamenettely): Sijaiseksi palkkaan pitkään tuntemani henkilön. Seuraan suullisen asiakaspalautteen perusteella sijaisen toimintaa. Anna sijaiselle palautetta toiminnasta, missä on parannettavaa ja missä on saanut kiitosta.\n4 4 Kuvaus henkilöstön perehdyttämisestä (voi olla osana perehdyttämissuunnitelmaa): Sijaiselle kirjalliset työohjeet, jotka käydään vielä yhdessä suullisesti läpi. Kuvaus henkilökunnan /yrittäjän ammattitaidon ja työhyvinvoinnin ylläpitämisestä ja osaamisen johtamisesta (osaamisen, ammattitaidon ja sen kehittymisen seuranta, täydennyskoulutussuunnittelu ja seuranta menettelyt, sairauspoissaolojen seuranta, kehityskeskustelut liitteenä voi olla henkilöstön täydennyskoulutussuunnitelma): Yrittäjänä huolehdin omasta työkyvystä pitämällä säännöllisesti lomaa 3-4 viikkoa vuodessa. Säännöllisellä ulkoliikunnalla huolehdin fyysisestä hyvinvoinnista. Osallistun koulutuksiin mahdollisuuksien mukaan. Kotityöpalvelujen laatusertifikaatti myönnetty Kuvaus henkilöstöasioiden kehittämisestä (liitteenä, voi viitata voimassa olevaan laatukäsikirjaan): Osallistun koulutuksiin mahdollisuuksien mukaan. Luen omaa alaani käsittelevää kirjallisuutta. Kehitän tietoja ja taitoja vaadittavan tilanteen mukaan. 7. YRITYKSEN TOIMITILAT, LAITTEET JA TARVIKKEET Kuvaus yrityksen toimitiloista (esim. huolto ja varastotilat): Palvelut viedään asiakkaan kotiin. Ei varastoa välineille tai aineille. Palvelut viedään asiakkaan kotiin. Ei varastoa välineille tai aineille. Kuvaus niistä laitteista ja tarvikkeista, joita käytetään asiakaskodeissa: Siivouspalvelu tuotetaan asiakkaan välineillä ja aineilla. Kuvaus välineiden huoltomenetelmistä: Kuvaus siitä, miten ja kuinka usein yritys uusii käyttämiään laitteita ja tarvikkeita: 8. ASIAKASTURVALLISUUS Yrityksen turvallisuussuunnittelusta ja turvallisuustoiminnasta vastaavan henkilön yhteystiedot: Päivi Rautiainen puh Sähköposti\n5 5 Kuvaus asiakasturvallisuuden varmistamisesta: Kerron asiakkaalle huomaamistani epäkohdista tai riskeistä mitkä vaarantavat hänen terveyttä. Esim. esteetön liikkuminen kotona, liukastumisen estäminen. Ohjaan asiakkaan hankkimaan tarvittavat apuvälineet, tai huolehdin itse asian. Siivoustilanteessa huolehdin asiakkaan turvallisuudesta (vaarana kompastuminen siivousvälineisiin tai liukastumiset kostealla lattialla). Tarkistan, että asiakkaalla on turvahälytin ranteessa tai kaulassa. Avaimet ja asiakastiedot säilytä lukitussa kaapissa. Kuvaus asiakkaiden käytössä olevien turvalaitteiden ja hälytysjärjestelmien toimivuuden varmistamisesta, joista yritys vastaa: Kerran kuukaudessa testaan turvapuhelimen toimivuuden ja kirjaan testin viestivihkoon. Palohälyttimen patterit vaihdan tarpeen mukaan. Kuvaus asiakasturvallisuuden kehittämisestä: Enemmän keskustelua, jossa asiakkaalla on mahdollisuus kertoa kotona selviytymisestään ja mahdollisista ongelmista. Olen tietoinen ilmoitusvelvollisuudesta, toimin sen mukaisesti jos tilanne niin vaatii. Huoli ilmoitus palveluneuvoon puhelimitse tai netissä tarvittaessa. 9. ASIAKKAAN ASEMA JA OIKEUDET Kuvaus asiakkaan ohjauksesta ja neuvonnasta sekä palvelutarpeen arvioinnista, palvelusopimuksen ja palvelusuunnitelman laatimisesta ja päivittämisestä sekä asiakkaan osallistumisesta päätöksentekoon: Palvelusopimuksen kirjoitan asiakkaan kotona, asiakkaan, omaisten ja/ tai viranhaltijoiden keskustelujen perusteella. Sopimuksia on kaksi samanlaista kappaletta, toinen asiakkaalle ja toinen palveluntuottajalle. Ohjeistan asiakkaan hakemaan kotitalousverovähennystä. Asiakas tai hänen edustajansa hyväksyy sopimuksen allekirjoituksella. Sopimus käydään läpi suullisesti asiakkaan kanssa. Kuvaus siitä, miten asiakasta informoidaan palvelusopimuksen sisällöstä, palvelun kustannuksista ja sopimusmuutoksista: Sopimus käydään läpi suullisesti. Sopimukseen kirjataan tuntiveloitus. Hintojen muutoksesta ilmoitetaan kuukautta aikaisemmin kirjallisesti. Ikäihmisten ollessa kyseessä suosittelen, että omainen käy läpi sopimuksen ennen allekirjoittamista. Kuvaus kuluttajansuojaa koskevasta informaatiosta: Palvelusopimuksessa on myös mainittu miten toimia jos asiakkaalla on huomautettavaa palvelun laadusta. Kuluttajaneuvo puh ja puhelinaika arkisin klo Kilpailu- ja kuluttajavirasto, Raatihuoneenkatu 5 A, PL 293, Mikkeli, puh Asiakas voi tarvittaessa ottaa yhteyttä edellä oleviin tahoihin, mikäli kokee huomautettavaa palveluissa.\n6 6 Kuvaus asiakkaan itsemääräämisoikeuden ja osallistumisen toteutumisesta (yksityisyys, intimiteettisuoja, henkilökohtainen vapaus, koskemattomuus; perustuslaki 7 ja 10 sekä asiakaslaki 8 10 ): Asiakkaan toiveet toteutetaan niin pitkälle kuin se on hänen kannaltaan turvallista, eikä ole uhka henkiselle tai fyysiselle hyvinvoinnille. Asiakkaaseen ei missään vaiheessa kohdisteta fyysistä tai henkistä väkivaltaa. Kaikissa tilanteissa ohjataan ja keskustellaan tyydyttävän lopputuloksen saavuttamiseksi. Asiakkaan luvalla keskustelen omaisten ja yhteistyöverkoston kanssa. Kuvaus menettelystä, miten huolehditaan ja kuka vastaa asiakkaan luovuttamista rahavaroista, avaimista ja muista tavaroista: Avaimet säilytetään lukitussa kaapissa. Käytössä olevista avaimista huolehditaan erittäin tarkasti, esim. ei jätetä koskaan lukittuun autoon vaan ne pidetään aina mukana. Avaimissa ei lue asiakkaan nimeä tai osoitetta, vaan ne on muutoin tunnistettavissa. Palvelusopimukseen tulee merkintä avaimien luovutuksesta palveluntuottajalle. Rahoista huolehtii asiakas itse tai omainen. Asiointikäyntiä varten asiakas antaa itse tarvittavan summan rahaa. Vaihtorahat ja kuitti asiakkaalle asiointikäynnin jälkeen. Suositellaan tilin avaamista ruokakauppaan ja apteekkiin, jotta rahan käsittely olisi mahdollisimman vähäistä, eikä synny epäselvyyksiä. Kuvaus menettelytavasta, jos todetaan, että asiakasta on kohdeltu epäasiallisesti tai loukkaavasti: Toimitaan ilmoitusvelvollisuuden mukaisesti. Täytetään lomake ja lähetetään. Kiireellisissä tapauksissa soitetaan palveluneuvoon puh SOSIAALIHUOLLON HENKILÖKUNNAN ILMOITUSVELVOLLISUUS, sosiaalihuoltolain 48, 49 velvoite Jos työntekijä huomaa työssään epäkohtia tai ilmeisiä epäkohdan uhkia asiakkaan sosiaalihuollon toteuttamisessa, hän voi tehdä tästä ilmoituksen. Epäkohdalla tarkoitetaan esimerkiksi asiakkaan epäasiallista kohtaamista, loukkaamista sanoilla, asiakasturvallisuudessa ilmeneviä puutteita, asiakkaan kaltoinkohtelua ja toimintakulttuurista johtuvia asiakkaalle vahingollisia toimia. Myös epäkohdan uhasta, joka on ilmeinen tai voi johtaa epäkohtaan, tulee ilmoittaa. Asiakkaan kaltoinkohtelulla tarkoitetaan mm. fyysistä, psyykkistä tai kemiallista eli lääkkeillä aiheutettua kaltoinkohtelua. Esimerkiksi asiakasta tönitään, lyödään tai uhkaillaan, käytetään hyväksi fyysisesti tai taloudellisesti, puhutellaan epäasiallisesti ja loukkaavasti tai palvelussa, asiakkaan aseman ja oikeuksien toteuttamisessa, perushoivassa ja hoidossa on vakavia puutteita. Yksityisiltä palveluntuottajilta hankituista, kunnan järjestämisvastuulle kuuluvista sosiaalihuollon palveluista tehtävät ilmoitukset osoitetaan ESSOTEN sosiaalipalveluista vastaavalle viranomaiselle. Yhteystiedot: Etelä-Savon sosiaali- ja terveysalan kuntayhtymä ESSOTE kirjaamo Porrassalmenkatu Mikkeli Kehittämispäällikkö / Johtava sosiaalityöntekijä Antti Mäkelä / Huoli-ilmoitus tehdään Essoten nettisivuille: essote.huoli.fi.\n7 7 Kuvaus asiakassuhteen päättymiseen liittyvien asioiden valmistelusta ja toteuttamisesta: Palvelusopimukseen merkitään sopimuksen päättymispäivämäärä ja avaimien palautus päivä. Jos asiakas on tyytymätön saamaansa palveluun, hänellä on oikeus tehdä reklamaatio yritykselle. Henkilö ja yhteystiedot, jolle reklamaatio osoitetaan: Päivi Rautiainen Puh Kallenkuja Mikkeli Kuvaus menettelytavasta, miten yrityksessä käsitellään sen toimintaa koskevat reklamaatiot: Keskustellaan asiakkaan, omaisten ja muiden palvelukokonaisuuteen kuuluvien toimijoiden kanssa. Kuvaus Essoten ja palveluntuottajan välisestä yhteistyöstä asiakkaan palvelun suunnittelussa ja toteutumisen seurannassa: Asiat yleensä hoidetaan puhelimitse tai sähköpostilla. Kuvaus asiakkaan asemaan ja oikeuksiin liittyvästä seurannasta ja kehittämisestä: Kannustetaan asiakasta ja omaisia antamaan palautetta. Erityisesti asiakkaan kanssa keskusteluyhteyttä pidetään yllä jatkuvasti herkällä korvalla. 10. YRITYKSEN TOIMINNAN LAADUN VARMISTAMINEN Kuvaus asiakkaiden suoriutumista, toimintakykyä, elämänhallintaa ja hyvinvointia ylläpitävästä ja edistävästä toiminnasta: Asiakasta kannustetaan osallistumaan kodin askareisiin vointinsa mukaan. Yhteyden pitämistä omaisiin, ystäviin ja naapureihin tuetaan. Suunnitellaan yhdessä esim. seuraavan käynnin askareita. Kerrotaan esim. SPR:n toiminnasta, seurakunnan järjestämistä palveluista ikäihmisille ja erilaisista tapahtumista, sekä Wep- palvelukeskuksen tarjoamista palveluista. Siivouspalveluja tuottavat yritykset: Kuvaus asiakkaan kodin siisteyden, pyykkihuollon ja jätehuollon järjestämiseen liittyvistä käytänteistä: Asiakkaan kanssa sovitaan sopiva siivousväli. Jokaisella on oma siisteystaso, jota pyritään noudattamaan. Jos tarvetta ohjata, niin se tehdään. Siivous tapahtuu pääsääntöisesti asiakkaan omilla välineillä ja aineilla. Pyykki pestään asiakkaan koneella ja aineilla tai käytetään pesulapalveluja. Jätteet käsitellään lajitteluohjeiden mukaisesti.\n8 8 Ateriapalveluja tuottavat yritykset: Kuvaus asiakkaan ravitsemuksen ja ruokailun järjestämiseen liittyvistä käytänteistä: Ei ateria palvelua. Päivittäisen toiminnan palveluja tuottavat yritykset: Kuvaus päivittäisen toiminnan järjestämisestä (toimintakykyä tukevan toiminnan, ulkoilun, liikuntamahdollisuuksien, harrastus ja viriketoiminnan järjestäminen, lumityöt, puiden pilkonta, vedenkanto sekä lasten koulunkäynnin tukeminen): Ulkoilu asiakkaan kanssa ja tarvittaessa saattajana harrastuksiin ja asiointikäynneille. Pienet lumiyöt kuuluvat myös palveluun. Kuvaus hygieniakäytänteistä ja infektiotartuntojen ehkäisemisestä (sekä epidemiatilanteessa toimiminen): Huolehditaan hyvästä käsihygieniasta. Huolehditaan kausi influenssa rokotuksista ikäihmisille sekä palveluntuottaja ottaa sen. Wc tilojen puhtaudesta pidetään huolta. Käytetään kertakäyttökäsineitä. Seurataan viranomaisten tiedotteita. Roskien ulosvienti aina tarvittaessa. Keittiön työtasojen puhtaus, jääkaapin puhdistus kerran kuukaudessa ja pilaantuneet elintarvikkeet poistetaan heti. Ovien kahvat ja sähkökatkaisijat pyyhitään usein. Kuvaus asiakastyön ja päivittäisen toiminnan kehittämisestä: Käydään alan koulutuksissa ja luetaan alan kirjallisuutta. 11. ASIAKASTIETOJEN KÄSITTELY Kuvaus asiakastietojen kirjaamisesta, käsittelystä sekä salassapitosäädösten noudattamisesta: Asiakastiedot kirjataan paperille, ei ulkopuolisille tietoja. Asiakastiedot lukitussa kaapissa. Tietotokone suojattu, laskutusohjelmassa käyttöturva. Kuukausittain vaihtuva salasana. Ei henkilötietojen käsittelyä sähköpostissa tai tekstiviesteissä. Puhelimessa keskustelu asiakkaan tiedoista vain kun tiedetään varmuudella henkilöllisyys kenen kanssa keskustellaan. Tietosuojavastaavan yhteystiedot: Päivi Rautiainen Puh Kuvaus, miten asiakasta informoidaan henkilötietojen käsittelystä: Rekisteriseloste, jossa henkilötietojen käsittely on lakisääteisesti kirjattu, pidetään omavalvonnan mukana ainakin uuden asiakkaan luokse tehtävällä ensimmäisellä kerralla, jolloin asiakkaan on mahdollista tutustua siihen. Asiakkaalle kerrotaan palvelutuottajan käytännöistä ja salassapito velvollisuudesta.\n9 9 Kuvaus henkilöstön perehdyttämisestä ja osaamisen varmistamisesta liittyen tietosuoja asioihin ja asiakirjahallintoon: Ei henkilökuntaa.sairaanhoitaja sijaisena tarvittaessa, joka hallitsee tietosuoja-asiat ja asiakirjahallinnan Kuvaus henkilötietolain 10 mukaisen rekisteriselosteen ylläpitämisestä: Liitteenä rekisteriseloste. Aineisto manuaalisena ja säilytetään lukitussa tilassa. Kuvaus asiakirjojen arkistoinnista ja päättyneiden asiakassuhteiden asiakirjojen käsittelystä: Käytössä paperiset palvelusopimukset mapeissa, jotka säilytetään lukollisessa kaapissa. Tarpeettomat hävitetään asianmukaisesti. Itse maksavien palvelusopimukset ja palveluseteli asiakkaiden sopimukset pidetään eri kansioissa. Kuvaus, miten tiedonkulku järjestetään muiden asiakkaan palvelukokonaisuuteen kuuluvien toimijoiden kanssa: Tiedon kulku hoidetaan joko puhelimitse tai sähköpostilla. Joskus myös kirjeitse. Kuvaus asiakastietojen käsittelyn kehittämisestä: 12. ALIHANKINTANA TUOTETTUJEN PALVELUJEN OMAVALVONTA Kuvaus siitä, miten yritys valvoo alihankkijoilta ostettujen palvelujen laatua: Sijaisen toimintaa valvotaan suullisella asiakas palautteella. Palautetta pyydetään heti sijaisen toiminnan päätyttyä, asiakkaalla on myös lupa ottaa yhteyttä palveluntuottajaan kesken sijaisuuden jos on tyytymätön saamaansa palveluun. Luettelo alihankkijoista: Tarvittaessa sijaisena sairaanhoitaja Kirsi Laatikainen. Kuvaus alihankintana tuotettujen palvelujen kehittämisestä: 13. OMAVALVONNAN TOTEUTTAMISEN SEURANTA JA ARVIOINTI Kuvaus yrityksen omavalvonnan toteuttamisen seurannasta: Yrittäjä toimii yksin lukuun ottamatta lomia. Lomasijainen tutustuu suunnitelmaan palveluntuottajan kanssa.\n10 10 Kuvaus omavalvontasuunnitelman päivittämisestä: Omavalvontasuunnitelma päivitetään vähintään kerran vuodessa, aina tarvittaessa jos tulee muutoksia käytäntöihin. Omavalvontasuunnitelma päivitetään tarvittaessa. Toimintaohjeisiin tulleet muutokset kirjataan viiveettä omavalvontasuunnitelmaan. Omavalvontasuunnitelma vahvistetaan vuosittain, vaikka muutoksia ei vuoden aikana olisi tehtykään. Omavalvontasuunnitelman hyväksyy ja vahvistaa yrityksen johtaja/yrittäjä Paikka ja päiväys Allekirjoitus Mikkeli Päivi Rautiainen Nimen selvennys


Huhtikuun Tiedekahvila goes labra! Vierailulla monikudosmallintamisen huippuyksikössä | Tampereen korkeakouluyhteisö\n›Huhtikuun Tiedekahvila goes labra! Vierailulla monikudosmallintamisen huippuyksikössä\nHuhtikuun Tiedekahvila goes labra! Vierailulla monikudosmallintamisen huippuyksikössä\nMikä ihmeen body-on-chip? Entä miten huippulaboratoriossa muodostetaan ihmisperäisiä sydän- tai luukudoksia? Hyppää mukaan ainutlaatuiselle labravierailulle huhtikuun Tiedekahvilan johdattamana! Pääset tutustumaan monikudosmallintamisen huippuyksikköön, jossa ihmiskehoa ja sen toimintaa tutkitaan laboratorio-oloissa. Vierailun aikana kurkistetaan mikroskoopin kautta sykkiviä sydänlihassoluja sekä keskustellaan kudosviljelmistä, niiden tuottamisesta sekä hyödyntämisestä lääketieteellisessä tutkimuksessa.\nHuippulaboration saloihin meidät johdattaa Tampereen yliopiston tutkijatohtori Mari Pekkanen-Mattila lääketieteen ja terveysteknologian tiedekunnasta. Tule katsomaan, miten opiskelijalähettiläämme Anniina Halonen selviää sykkivien solujen maailmassa.\n#lääketiede #terveysteknologia #biologia #kemia #terveystieto #tiedekahvila #tttv21\nTampereen yliopiston lasten ja nuorten Juniversity\nTampereen yliopiston lasten ja nuorten Juniversity, juniversity@tuni.fi


Kriisinhallintaa maailmanpolitiikan polttopisteessä\nKauko Aaltomaa tapasi palestiinalaishallinnon pääministeri Dr. Rami Hamdallahin huhtikuussa 2018. Tapaamisessa he keskustelivat operaation toiminnasta.\nPalestiinan ja Israelin konflikti on jatkunut 70 vuotta. EUPOL COPPS -siviilikriisinhallintaoperaatio tekee töitä pitkään jatkuneen kriisin laannuttamiseksi ja perusturvallisuuden saavuttamiseksi alueella. Palestiinan kysymys on ihmisten luoma. Ihmiset voivat sen myös ratkaista.\nRamallah on palestiinalaisten epävirallinen pääkaupunki, jossa uskonnot ja kulttuurit kohtaavat. Siellä sijaitsee myös EUPOL COPPS -siviilikriisinhallintaoperaation päämaja. Sisäministeriön poliisiosaston osastopäällikön tehtävästä virkavapaalla oleva Kauko Aaltomaa toimii operaation päällikkönä ja tarkkailee Länsirannan tilannetta Ramallahin toimistostaan aitiopaikalta.\n– Tehtävänämme on neuvoa, kouluttaa ja mentoroida paikallisia viranomaisia, mutta loppukädessä palestiinalaishallinto päättää, millaisia päätöksiä ja tavoitteita he asettavat itselleen. Ne jos mitkä liittyvät täällä vallitsevaan politiikkaan, Aaltomaa muistuttaa.\nEUPOL COPPS -operaatio toimii palestiinalaishallintoa ja valtion rakenteiden luomista varten. Sen tavoitteena on kehittää palestiinalaishallinnon siviilisektoria neuvomalla ja kouluttamalla laaja-alaisesti turvallisuus- ja oikeusviranomaisia. Mandaatissa on erilaisia toimintaperiaatteita. Yksi niistä on Palestiinan ja Israelin turvallisuuskoneiston yhteistyön lisääminen.\nMiksi Lähi-idässä on paljon vihaa?\nIsraelin itsenäistyminen 14.5.1948 ja sen aikaan aikaansaamat ristiriitaiset tunteet nähdään nykyisen Lähi-idän konfliktin alkupisteenä. Kiistelyn taustalla vaikuttaa ajatus kahdesta itsenäisestä valtiosta. Myös EU-operaation lähtökohtana on kahden valtion malli, eli itsenäinen Palestiinan valtio. Nykyinen Lähi-idän konflikti tiivistyykin kysymykseen siitä, kummalla konfliktin osapuolella on suurempi oikeus Palestiinan alueeseen: juutalaisilla vai palestiinalaisilla.\nKulttuurinen ympäristö täytyy huomioida kaikessa toiminnassa. Länsirannan alue on suurvaltasuhteiden ja maailmanpolitiikan näyttämö. Ristiriitojen juuret ulottuvat pitkälle historiaan. Eurooppalaisen voimapolitiikan ja toisen maailmansodan jälkeisen suurvaltapolitiikan luomat kolonialismin varjot eivät ole väistyneet Lähi-idän yltä.\nUseiden toimijoiden mosaiikki\nJännitteet alueella ovat hyvin samanlaisia kuin 30 vuotta sitten, jolloin Aaltomaa toimi YK:n rauhanturva- ja sotilastarkkailijaoperaatioissa. Maailma ympärillä on muuttunut. Luonnonvaroiltaan rikkaalla alueella on strateginen merkitys. Alueella jylläävä korkea maailmanpolitiikka, suurvaltojen ja alueellisten toimijoiden kilvoittelu, voi muuttaa tilanteita nopeasti. Eri maiden intressit ja tavoitteet kytkeytyvät yhteen.\n– Palestiinalaisten asuttamat alueet ovat suurvaltasuhteiden ytimessä. Vaikka maailmanpoliittinen tilanne alueella ei suoraan vaikuta meidän mission tekemiseen, palestiinalaisten poliittisilla intresseillä ja toiminnalla on välillinen vaikutus missiomme toimintaan, Aaltomaa kertoo.\nSiviilikriisinhallintaoperaation arjessa Israelin määrätietoinen linja näkyy esimerkiksi siinä, että operaation työntekijät eivät asu Ramallahissa, vaan Jerusalemissa, jonne he poistuvat joka ilta työpäivän päätyttyä.\nValtion rakentamista ja neuvonantoa\nEU on etsinyt rauhan ratkaisua Lähi-idän alueen konfliktiherkkään tilanteeseen jo kahden vuosikymmenen ajan. Tuloksia on ollut vaikea saavuttaa. Vuonna 2006 käynnistetty EUPOL COPPS -operaatio keskittyy palestiinalaishallinnon tukemiseen ja valtion rakentamiseen teknisenä neuvonantajana ja avustajana. Mandaatti ei ole poliittinen, vaan tekninen. Se tarkoittaa sitä, että missio ei edusta mitään poliittisia näkemyksiä tai ajatuksia.\nKun Aaltomaa puoli vuotta sitten aloitti operaation päällikkönä, siviilikriisinhallintaoperaatio oli hankalassa tilanteessa.\n– Asioiden eteenpäinvieminen ja kestävien tulosten saaminen vie paljon aikaa. Pitää jaksaa ja uskoa, kun töitä valtiorakenteiden eteen tehdään pitkään, niin jonakin päivänä se tuottaa tulosta. Epävakaa tilanne täällä maailmankolkassa on jatkunut pitkään ja sen joutuu hyväksymään raadollisella tavalla, Aaltomaa sanoo.\nPitkäjänteistä työtä kohti yhteistä päämäärää\nPerheet ja suvut ovat tärkeitä Lähi-idässä. Israelin linjausten puitteissa Palestiinan itsehallinto saattaa olla monissa asioissa näennäistä tai rajoitettua. Lainsäädännölliset esteet voivat myös vaikeuttaa operaation toimintaa.\nLänsirannan lukuisista toimijoista johtuen yhteistyötä tehdään monenkirjavan joukon kanssa. Palestiinalaishallinto, järjestöt, eri maiden edustajat ja Brysselin EU-rakenteet kehystävät operaation toimintaa. Aaltomaan mukaan yhteistyön onnistuminen eri toimijoiden kesken ratkaisee paljolti sen, kuinka hyvin operaatio pääsee tavoitteeseensa.\n– Meikäläisen fokus on yhteydenpidossa tämän alueen päättäjiin ja vaikuttajiin. Työnäkymä suuntautuu missiosta ulospäin erilaisiin partnereihin. Apulaisjohtaja taas huolehtii enemmän mission sisäisistä järjestelyistä ja toimii eräänlaisena esikuntapäällikkönä, Aaltomaa kuvailee työtehtävien jakautumista operaation johdossa.\nHeinäntekojärkeä ja ympäristön tuntemusta\nPaikalliset ovat kuvailleet Aaltomaata herrasmiesjohtajaksi, jolla on rauhallinen asenne. Aaltomaan mukaan johtaminen Länsirannalla on samantyyppistä kuin muuallakin, mutta Lähi-idän jännitteiset olosuhteet antavat johtamistyölle oman mausteensa. Niin alueella kuin operaation sisälläkin kulttuurilliset ja uskonnolliset erot vaihtelevat myös huomattavasti.\n– Ihmisten lukemisen ja ymmärtämisen taito on suureksi eduksi. Kokemukseni mukaan sellainen suomalainen heinäntekojärki on kova sana täälläkin. Jos jaksaa kuunnella ihmisiä, ottaa ihmiset ihmisinä huomioon, toimia suunnitelmallisesti ja päättäväisesti, pärjää jo hyvin pitkälle, konstaapelista hallinnon läpi kahlannut Aaltomaa kuvailee.\nKokonaisvaltaisuus toiminnan ytimessä\nKriisinhallinta pyyhkäisee läpi kaikkien yhteiskunnan osa-alueiden. Esimerkiksi Länsirannalla toimivan EUPOL COPPS -operaation mandaatti on hyvin laaja. Turvallisuussektorin lisäksi missio toimii kiinteästi koko oikeushallintosektorin kanssa. Tähän liittyy esimerkiksi asianajotoiminnan kehittäminen.\nKriisinhallinnassa täytyy pelata monilla kentillä yhtä aikaa. Kokonaisvaltainen lähestymistapa kriisinhallintaan on myös tärkeä EU:n painopistealue.\n– Ei riitä että jollakin yhteiskunnan alueella toimitaan tehokkaasti, kun monia kriisejä yritetään saada paremmalle tolalle. Erilaisten ammattilaisten ja toimijoiden puhaltaminen yhteen hiileen on erityisen tärkeää. Ei riitä, että rakennetaan turvallisuutta vain poliisivoimia parantamalla. Hallinnan pitää tapahtua laajasti yhteiskunnassa, Aaltomaa muistuttaa.\nEUPOL COPPS pähkinänkuoressa\nToimii Euroopan unionin mandaatilla\nOperaatio keskittyy palestiinalaispoliisin kouluttamiseen, rikosoikeudellisen järjestelmän kehittämiseen sekä poliisin ja syyttäjän välisen yhteistyön parantamiseen\nTavoitteena tukea palestiinalaishallintoa tehokkaan ja kansainvälisten standardien mukaisen viranomaisjärjestelmän luomisessa\nOperaatiossa työskentelee tällä hetkellä noin 70 asiantuntija Euroopan maista ja Kanadasta\nAsiantuntijoista 8 on eri hallinnonaloja edustavia suomalaisia\nOperaation nykyinen mandaatti umpeutuu kesällä, mutta se tulee todennäköisesti jatkumaan\nEU:n siviilikriisinhallintaoperaatiot ovat osa unionin yhteistä ulko- ja turvallisuuspolitiikkaan: työ vaikuttaa välillisesti EU:n ja Suomen sisäiseen turvallisuuteen kuten rajaturvallisuuteen sekä maahanmuuton hallintaan


Marjut Turunen neljäs hiihtosuunnistuksen EM-keskimatkalla - Kestävyysurheilu.fi\nMarjut Turunen keskiviikon keskimatkalla. Kuva: SSL\nKeskimatkalla hiihdettiin vaativassa ja mäkisessä maastossa, eivätkä kapeat ja paikoin jyrkkäpiirteiset urat päästäneet hiihtosuunnistajia helpolla. Aamupäivän ja naisten kilpailun aikana satanut muutaman sentin lumikerros teki avoimien paikkojen leveistä urista entistä raskaampia.\nNaisten kilpailussa isäntämaan Tatyana Oborina sekä Marina Vyatkina ottivat kirkkaimmat mitalit, ja Viron Daisy Kudre hiihti pronssille.\nMarjut Turusen suksi liikkui liukkaasti, ja hän hiihti kisan parhaana suomalaisena neljänneksi.\n- Muuten meni hyvin, mutta ensimmäisellä lenkillä tein 1,5 minuutin virheen, kun luin katkourat väärin. Kisa oli vaativa suunnistuksellisesti, ja reitinvalintaakin oli paljon. Suksi oli tosi liukas ja sen avulla sain matkalla selkiä hyvin kiinni. Neljäs sija on jo aika tuttu, mutta hymyilyttää se silti, iloitsi Turunen Suunnistusliiton tiedotteessa.\nMuilla suomalaisnaisilla oli matkalla enemmän hankaluuksia. Tuuli Suutari ja Kaisa Klemettinen olivat menettäneet aikaa jyrkkien katkourien ruuhkaisissa paikoissa, Liisa Nenosella jäi viimeiseltä rastilta leima puuttumaan ja Salla Koskelan kisa kaatui alun isoon virheeseen.\nKotro sortui virheeseen alussa\nMiesten kilpailua hallitsivat tutut nimet Venäjän Sergey Gorlanovin ottaessa ylivoimaisen voiton yli puolellatoista minuutilla ennen joukkuetoveriaan Vladislav Kiseleviä. Ruotsalaiset kävivät pronssimitalista maaottelun, ja lopulta pronssille nousi Markus Lundholm.\nSuomalaismiehillä oli alla onnistuneen huoltotiimin liukkaat sukset, mutta suunnistus ei sujunut parhaalla mahdollisella tavalla. Tuomas Kotro nousi alun ison virheen jälkeen kymmenenneksi. Suomalaiskolmikko Toivonen, Linnainmaa sekä Saarela hiihtivät maaliin aivan tuntumassa, ja kaikki alle minuutin päässä Kotrosta.\n- Se oli sellainen helpon näköinen paikka, mutta jotenkin siinä oli yksi hämäävän näköinen risteys. Se lähti jotenkin erikoisessa kulmassa, ja laskettiin nelosrasti Viippolan kanssa kanjoniin monta minuuttia pitkäksi. Loppumatka olikin sitten selkien poimimista huippuliukkailla kapuloilla, kuvaili Kotro kisan vaiheita.\nEM-kisat jatkuvat torstaina sprinttiviestillä.


Mitkä jenkki lentoyhtiöt ovat lentäneet suomeen ? - Yleinen ilmailukeskustelu - FlightForum.fi\nMitkä jenkki lentoyhtiöt ovat lentäneet suomeen ?\nAloittanut Jani Salo, Marraskuu 5, 2003\nOsaako joku sanoa että mitkä yhdysvaltalais lentoyhtiöt (ei rahti) ovat lentäneet suomeen säännöllisillä reittivuorilla ?\nMuistan joskus kuulleeni että Pan Am olisi lentänyt joskus Helsinkiin ???\nNimeä en muista, mutta olisikos ollut niin, että jokin yhtiö lensi vielä tuohon 90 -luvun alkuun asti?\nPan Am lensi aikoinaan ainakin 707:lla, ja ellen väärin muista myös L1011:sta, samoin kuin Delta.\nItse olen lentänyt Pan Amilla HEL-ARN-JFK (ja takaisin) 1989 syksyllä, koneena tuolloin A310. Pian tuon jälkeen Pan Am pyöri suurissa taloudellisissa vaikeuksissa ja "myi" Euroopan reitit Deltalle ja loppujen lopuksihan Pan Am kaatui kokonaan. Muistaakseni Delta sitten lensi vaan Arlandaan saakka ja jätti Helsingin pois.\nMuistaakseni Delta sitten lensi vaan Arlandaan saakka ja jätti Helsingin pois.\nOlen itsekin lentänyt 90-luvun alussa Deltan kyydissä Helsingistä jenkkeihin (jäi mieleen, että pitivät aika kovan kuulustelun Helsingissä jokaiselle matkustajalle uskaltaako tätä ottaa kyytiin. (Esim antoiko kukaan tuttava tai sukulainen viime hetkessä jotain mukana vietävää jne.)\nArmi Kuusela lensi aikanaan PanAmin vuorolla (ja vapaalipuilla) Miss Universum-kisoihin. Mutta jo sitä ennen American Airlinesin tytäryhtiö American Overseas Airlines lensi Helsingistä yli Atlantin. Linja avattiin v. 1947. Ja American Airlines myi tytäryhtiönsä Pan Americanille v. 1950, joka sulautti sen itseensä.\nMä lensin mielestäni vielä -95. Kysyttiin myös onko aseita. Yritin ehdottaa, että mulla on hammasharja, jolla voi tökätä ilkeästi silmään. Setä katsoi hetken oudosti ja mietti varmaan mielessään, että olenko tosissani\nOlin opiskeluaikoina myymässä miesten pukuja ilta- ja viikonlopputöissä. Sitten kerran tuli jenkki asiakkaaksi ja kertoi pukunsa tärväytyneen lennolla Suomeen. Äijä oli istunut purkan päällä koko matkan New Yorkista ja ylösnoustessaan oli housut revenneet.\nNo mikäpäs siinä, kaveri osti luokkaa neljäpuolitonnia maksavan Giorgio Armanin ja minä laitoin laskun Deltalle. Tämä tapahtui muistaakseni 1993. Saattoi olla vähän aikaisemminkin.\nPan Am tuli vaan mieleen koska olimme vuonna 1989 tulossa nykistä Helsinkiin Finskillä niin JFK:lla tuli virolaisperhe joka pyysi että saattaisimme hänen tyttärensä Helsingin lennolle Pan Amilla.\nIlmeisesti Delta ja Pan Am lopettivat Helsinkiin lentämisen kannattavuussyistä ?\nedit: Airliners.net löysi Pan Amin A310, B707 ja B727:n Helsinki-Vantaalta.\nedit2: Delta:n L-1011 näytti lentäneen Helsinkiin vuonna 1994.\nAinakin seuraavat yhtiöt:\nJoskus 90-luvun alkupuolella näin usein Deltan L-1011:n finaalissa Vantaalle. Taisivat lentää Pietarista Helsingin kautta New Yorkiin. Yksi kaveri väitti lentäneensä silloin Helsingistä Pietariin nimenomaan Deltan laajarunkoisella koneella, joka oli osittain tyhjänä. Toisinaan Delta käytti Tukholmaa Pohjois-Euroopan keskuksena ja lensivät sieltä jatkot lähimaihin, kuten Suomeen, B-727:llä.\nSelvä - menen nurkkaan häpeämään.\nNuo kysymykset on aika tavalla tavallisia ja nitä kysytään jenkeissä kotimaan lennoillakin.\nKuuleman mukaan El Alilla touhu onkin sitten kertaluokkaa järeämpää...\nJep nykyään. Muistan itse törmänneeni noihin ekaa kertaa silloin kun -95 lensin jenkkeihin. Sen jälkeen niitä onkin sitten kyselty. Vuosi sitten keväällä piti Barcelonassa jopa tyhjentää matkalaukku ja laittaa läpivalaisuun, koska lento meni Yhdysvaltain ilmatilassa...\nJännä juttu muuten, että kymmenessä vuodessa EFHKlla käyvien koneiden koko on pienentynyt merkittävästi. Haikeana katselee noita kuvia, kun A310, 747, 727 jne. lenteli tänne. Matkustajaversioina siis.\nItse lensin Pan-Amilla vuonna -91 välin ESSA-KFJK ja koneena Airbus310.


3CX - Leikkaa puhelinkulusi IP-puheluilla\nLeikkaa puhelin- ja matkustuskulujasi!\n3CX ei pelkästään tarjoa sinulle monia uusia asiakaspalvelua ja tehokkuutta parantavia ominaisuuksia, vaan se myös puolittaa puhelinlaskusi ja mahdollistaa IP-puheluiden hyödyntämisen! Puhelinlaskusi pienenee, kuten myös PBX:n hankinnasta, laajentamisesta ja YLLÄPIDOSTA aiheutuvat kulut.\nLeikkaa puhelinkulujasi jopa 80 %:lla\nPuhelintyöläiset tai toimiston ulkopuolella työskentelevät voivat soittaa puheluita maksutta – tämä säästää suuria summia rahaa. Yhdistä toimistot siltojen avulla, jolloin puhelut ovat maksuttomia. Kansainvälisten DID:ien ja IP-puheluiden ansiosta asiakkaasi voivat soittaa sinulle edullisesti. Tämä lisää asiakastyytyväisyyttä.\nVoit yhdistää toimistot silloilla, ja näin poistaa toimistojen välisistä puheluista aiheutuvat kulut.\nPuhelintyöntekijät ja matkustavat myyntihenkilöt voivat soittaa toimiston sisäiset puhelut maksutta.\nSäästä kuukausittaisissa puhelinkuluissasi käyttämällä SIP-trunkkeja.\nHyödynnä WebRTC-teknologiaa ja alenna 800-numeroiden kuluja.\nPuhelinjärjestelmä, joka ei tuo valtavia kustannuksia\nPerinteisiä puhelinjärjestelmiä tai “mustia laatikoita” on hankala skaalata sopivaksi. Lisätessäsi alanumeroita, esteeksi muodostuvat joko nousevat lisenssimaksut, laitteistojen riittämätön teho tai porttien loppuminen kesken. 3CX torjuu nämä ongelmat: lisää alanumeroita, linjoja ja ominaisuuksia ilman lisäkuluja ja vältä vaikeat puhelinjärjestelmän uusinnat!\nEi alanumerokohtaista lisenssimaksua\nLisää tuhansia linjoja ja alanumeroita ilman ylimääräisiä laitteistoja\nYlimääräisiä koulutuksia ei tarvita\nYhdistetyn viestinnän ominaisuudet ilman lisäkuluja\nLeikkaa matkustuskuluja integroidulla verkkokonferenssiratkaisulla\n3CX:n integroidut verkkokonferenssiratkaisut säästävät matkustusaikaa ja –kuluja, sillä käyttäjät voivat pitää face-to-face -verkkopalavereita sijainnistaan riippumatta. 3CX WebMeetingin WebRTC-teknologian ansiosta voit osallistua palavereihin missäpäin maailmaa tahansa.\nEt tarvitse kalliita verkkokonferenssipalveluita\nKaikki 3CX-käyttäjät sisältyvät lisenssiin ilman lisämaksua\nSäästä konferenssipuheluiden kuluissa\nStephanie Stephenson, Asiakaspalvelupäällikkö, Wiltshire College:\n3CX Phone System on osoittautunut joustavaksi ja luotettavaksi ratkaisuksi, ja se on tavoitteen mukaan auttanut meitä leikkaamaan puhelinjärjestelmämme ylläpitoon, linjojen vuokriin, käyttäjätukeen ja puheluihin meneviä kuluja jopa 70 prosentilla, eli noin 90.000 eurolla vuodessa.


Helppoa yhdisteltävää kesän mallistosta – Voglia\nLuetaan: Helppoa yhdisteltävää kesän mallistosta\n29 toukokuu. 2019\nKesän mallisto on suunniteltu sinulle helpoksi. Mallistossa on pehmeää trikoota, hengittävää pellavaa, ja ilmavaa puuvilla-silkkiä. Kesän parhaat vaatteet ovat helposti yhdisteltävissä olevia, jotta samoilla vaatteilla voi mennä Helsingistä Marrakechiin, säähän kuin säähän.\nKauan kaivattu eco-farkkuhame on yksi kesän monikäyttöisimmistä vaatteista. Meidän farkkuhame on tehty Eco Jeans-materiaalista, joka on luomupuuvillaa ja kierrätettyä polyesteriä, jonka materiaali on peräisin kierrätetyistä muovipulloista. Se sopii trikoopaidan kanssa rannalle, tai farkkutakin ja korkkareiden kanssa kaupunkiin - ja kaikkeen siltä väliltä.\nHelppo trikoopaita on kesän luottovaate. Sen voi pukea hameen sisään tai housujen päälle. Trikoopaita on mukavan rento ja yksityiskohdat tuovat siihen jujun. Joustavissa vaatteissa on mukava matkustaa ja nauttia kesästä.\nTutustu Marjaanan ja Isabellan suosikkeihin tästä!


Perttu voitti Suomen Big Brotherin – Stara\nPerttu voitti Suomen Big Brotherin\nViihdeuutiset 1.12.2005, 21:25 · Stara.fi\nSuomessa ennennäkemättömän laajamittainen televisiokisailu Big Brother päättyi tänään suoraan finaalilähetykseen. Yli kolme kuukautta sitten alkanut kilpailu tarjosi satoja tunteja ohjelmaa Espoossa sijaitsevasta asunnosta.\nTämänpäiväiseen Big Brother -finaaliin saakka tiensä selvitti kolme kilpailijaa, Perttu, Antti A. ja Tiina. Viimeinen finaalista ulos äänestettu oli Terhi. Finaalissa ensimmäisenä joutui talosta poistumaan Antti A., joka sai yleisöäänestyksessä vähiten ääniä. Hän sijoittui siis kolmanneksi.\nToiseksi eniten ääniä sai Tiina, joten voittaja oli Perttu, joka sai kolmen kuukauden asumisestaan palkinnoksi 50.000 euroa. Perttu oli erilaisissa kyselyissä ja äänestyksissä selvä ennakkosuosikki. Hänellä on jo nyt omat fanisivut ja ”paitamallisto”.\nKilpailun viimeinen ilta kului miespuolisilta finalisteilta kepeissä juhlatunnelmissa alkoholijuomien parissa. Myös viimeinen kilpailupäivä alkoi samanhenkisissä nestemäisissä merkeissä aamusta saakka.


Hotellit lähellä kohdetta Kulmin mäkihyppymäki | Hotels.com\nHotellit lähellä Kulmin mäkihyppymäki – Tauplitz\nHotellit – Kulmin mäkihyppymäki\nKulmin mäkihyppymäki: Missä kannattaa yöpyä?\nKulmin mäkihyppymäki 4,8 km päässä\nKulmin mäkihyppymäki 2 km päässä\nKulmin mäkihyppymäki 1,9 km päässä\nKulmin mäkihyppymäki 2,7 km päässä\nKulmin mäkihyppymäki 2,1 km päässä\nKulmin mäkihyppymäki 4,7 km päässä\nKulmin mäkihyppymäki 4,2 km päässä\nKulmin mäkihyppymäki 6,9 km päässä\nKulmin mäkihyppymäki 8,6 km päässä\nKulmin mäkihyppymäki 5,1 km päässä\nTauplitz: Muut nähtävyydet\nSchneiderkogelin hiihtohissi löytyy 0,8 km:n päästä kaupungin Tauplitzalm keskustasta, joten mikset poikkeaisi siellä reissusi aikana.\nViiletä alas lumista rinnettä kohteessa Tauplitzin köysirata, joka sijaitsee 3 km:n päässä kaupungin Tauplitz keskustasta. Kaikille rinteiden kuninkaille tiedoksi, että myös Kulmin mäkihyppymäki sijaitsee lähistöllä.\nValokuva: Ulrich Wallner\nLawinensteinin hiihtohissi löytyy 0,6 km:n päästä kaupungin Tauplitzalm keskustasta, joten mikset poikkeaisi siellä reissusi aikana.\nViiletä alas lumista rinnettä kohteessa Seillift Krallersee, joka sijaitsee 0,7 km:n päässä kaupungin Tauplitzalm keskustasta. Jos tunnet itsesi rinteiden kuninkaaksi, Tauplitzin köysirata ja Kulmin mäkihyppymäki sijaitsevat molemmat lähistöllä.\nLaskettelijoille ja lumilautailijoille Seillift Abfahrt Tauplitz, joka sijaitsee 0,6 km:n päässä kaupungin Tauplitzalm keskustasta. Jos tunnet itsesi rinteiden kuninkaaksi, Tauplitzin köysirata ja Kulmin mäkihyppymäki sijaitsevat molemmat lähistöllä.\nKulmin mäkihyppymäki: Lisätietoja\nMissä Kulmin mäkihyppymäki sijaitsee?\nKulmin mäkihyppymäki löytyy kaupungista Tauplitz. Voit viettää siellä rentouttavan päivän katselemalla nähtävyyksiä ja tutkimalla, mitä tällä alueella on tarjottavanaan. Mikäli pohdit, mitä nähtävää ja tehtävää alueella mahtaa olla, sinun kannattaa vierailla kohteissa Tauplitzin köysirata ja Grimming.\nMinne kohteen Kulmin mäkihyppymäki lähelle voin majoittua?\nMeiltä löytyy 104 hotellia, jotka sijaitsevat noin 8 kilometrin säteellä kohteesta Kulmin mäkihyppymäki. Löydät niistä itsellesi varmasti sopivan! Sinun kannattaa harkita esimerkiksi yhtä näistä vaihtoehdoista, jotka ovat asiakkaidemme suosiossa:\nApartment Mary in Tauplitz - 3 persons, 1 bedrooms - 1,4 km:n päässä\nHuoneistosta on näkymät Grimmingille - 1,4 km:n päässä\nApartment Grimmingblick in Tauplitz - 3 persons, 1 bedrooms - 1,4 km:n päässä\nNähtävää ja tehtävää kohteen Kulmin mäkihyppymäki lähellä\nNähtävää kohteessa Kulmin mäkihyppymäki\n• Tauplitzin köysirata\n• Trautenfelsin linna\n• Wolkensteinin kulttuurikeskus\nLisää hotelleja: Tauplitz, Itävalta\nTauplitz: Parhaat arvosanat saaneet hotellit\nTauplitz: Viimeksi lisätyt hotellit\nTauplitz: Muut hotellit\nNäytä lisää hotelleja: Tauplitz


V-pentue syntyi 31.10.2011.\nVelikulta eur a 24 uros -\nVärisuora eur d 24 uros -\nValopilkku eur e 24 uros -\nVastakarva eur e 24 naaras -\nVoinappi eur e 24 naaras -\nCH FI*Pikku-Piun Quutar\nIP&IC FI*Armain Snufkin\nIC FI*Pikku-Piun Gilda\nNoviisiherra Don-Tirleonelle eli Tirrille (punatäplikäs uros, EUR d 24) ja CH FI*Pikku-Piun Quuttarelle eli Tirpalle (kilpikonnatabbynaaras, EUR f 22) syntyi iltayöstä 31.10.2011 viisi reipasta pentua; punatäplikäs uros (d 24), sinitäplikäs uros (a 24) ja kolme cremetäplikästä naarasta (e 24). Pentujen painot vaihtelivat 84 grammasta 111 grammaan. Pennut ovat luovutusiässä 23.1.2012. Pennut syntyivät vauhdilla, synnytys kesti vain n. 2,5 tuntia. Tirppa hoiti homman ensisynnyttäjäksi nopeasti, siististi ja luontaisella ammattitaidolla. Pentujen painot ovat nousseet hyvin. Tirppa on esimerkillinen emo. Pentujen väripaletti yllätti kasvattajan ja Tirpan emännän täydellisesti. Värejä, joita odotettiin, ei syntynyt ollenkaan ja Tirppa vetäisi hihasta diluutiopentuja, joita taas ei juurikaan odotettu syntyvän:-) Pieni toive oli, että diluutioita (creme ja sininen) voisi tulla, mutta neljä kappaletta... Noh, tässä mietitään, josko Tirppa astutettaisiin uudestaan esim. sinikuvioisella uroksella?! Pennut syntyivät ja kasvavat Tirpan oman perheen luona Espoossa.\nVanhemmat ovat erittäin hyväluonteisia, seurallisia ja ihmisrakkaita. Molempien vanhempien munuaiset ja sydän on tutkittu ultraäänellä ja todettu tutkimushetkellä terveiksi. Molempien vanhempien veriryhmä on A, FeLV ja FIV-testit ovat negatiiviset. Sienitesti on negatiivinen.\n13.11.2011: Tirpan kotona asuu Tirpan kaverina sitä vanhempi kilpikonnavan kotikissatyttö Kisi ja ruskea burmatyttö Naukka sekä puolivuotias norskipoika Jamppa. Tirpan emäntä Riitta on lähettänyt kuvia ja kertomuksia pennuista; Pennut ovat kasvaneet kovasti, kohta painoa on jo huimat 300 grammaa! Silmät ovat auenneet ja korvat nousseet esiin, ne ovat uskomattoman söpöjä :-) Turbotyttö ei ole enää suurin mutta vauhdikkain kyllä: tänään se sai vaihteen silmään ja alkoi melkein kävellä, sillä tuntui olevan kovasti toimitettavia asioita ympäri pentulaatikkoa. Se nosti hännän tomerasti pystyyn ja lähti menemään, etujalat kantavat jo aika hyvin ja tulevathan ne takajalatkin perässä. Hiukan huojuvaa on meno vielä mutta päättäväisyys korvaa mahdollisesti puuttuvan vakauden, häntä täristen ja ankarasti miukuen se meni nurkasta nurkkaan kiiveten monta kertaa keskellä laatikkoa makaavien emon ja sisarusten yli. Muut kissat ovat päässeet katsomaan pentuja eikä Tirppa hermostunut ollenkaan. Ainoastaan keskenkasvuinen norskipoika Jamppa sai käpälästä kun ei ymmärtänyt pitää nenäänsä tarpeeksi kaukana. Lähempää tuttavuutta isojen kissojen kanssa tehdään toki vasta myöhemmin, mutta oli kiva huomata, että Tirpan mielestä muiden läsnäolo pentuhuoneessa on ok. Tirppa haluaa jo käydä syömässä alakerrassa ja pikaruokailun ajan ihmiset katsovat etteivät muut kissat mene liian lähelle pentuja.\n29.11.2011: Tirpan emäntä; Pennut saivat ensimmäiset matolääkkeensä viikko sitten ja kaikki sujui todella hyvin, ne vain maiskuttelivat hetken ihmeissään ja jatkoivat sitten touhujaan. Tirppa söi oman lääkkeensä suurella halulla, se oli oikea herkkupala. Pentulaatikosta avattiin ovi suureen maailmaan kun pennut alkoivat kiipeillä laatikon reunoilla vaarallisen näköisesti. Maailman eli makuuhuoneen valloitus sujui nopeasti ja tehokkaasti, kaikki nurkat tutkittiin ja yöpöydän takana oli hyvä ottaa nokoset. Henkilökunta sai sätkyn kun pentuja ei näkynyt missään... Tänään palleroisille tarjoiltiin ensimmäistä kertaa kiinteää ruokaa. Jokainen sai pienen nökäreen jauhelihaa. Lisää halusi vain Värisuora, Velikulta maisteli lautasen reunaa. Katsotaan josko huomenna ruokalistalla olisi vaikka seitiä :-) Pientä säätöä on pentujen sukupuolissa, Turbotyttö taitaakin olla Turbopoika. Turbo on pennuista aktiivisin (ja äänekkäin), se jatkaa hiukan vaappuen tutkimusretkiään vaikka muut ovat jo innoissaan emon tissillä. Ja maitoannoksen jälkeen otetaan tietysti kunnon unet isossa kasassa, nukkumapaikaksi pentulaatikko sentään vielä kelpaa.\nKasvattaja käy ensi viikolla tarkastamassa pennut ja selvitetään turbotytön / -pojan oikea sukupuoli. Tässä vaiheessa sukupuolenvaihdos on vielä helppo tehdä:-)\n11.12.2011: Eli pennut on tarkastettu uudelleen ja Turbotyttö ON TURBOPOIKA! Pennut ovat reippaita ja telmivät ja juoksevat ympäri pentuhuonetta. Tirppaemo yrittää houkutella pentuja ulos pentuhuoneesta, mutta ihmisperhe ei vielä turvallisuussyistä päästä pieniä palleroita tutkimaan suurta maailmaa, mikä vähän Tirppaa ärsyttää...\n17.12.2011: Pennut ovat kasvaneet isoiksi, painoa on lähes 800 grammaa. Tirppa huolehtii edelleen pennuista äärimmäisen huolellisesti, noin ison lauman imettäminen on saanut sen aika ränsistyneeseen kuntoon. Vaikka pennut syövät jo reippaasti kiinteää ruokaa jälkiruuaksi tarvitaan vielä kunnon annos emon maitoa. Toinen matolääke meni yhtä sujuvasti kuin ensimmäinenkin, saa nähdä kuinka kolmannen kanssa käy... Pentujen motoriikka on kehittynyt kovasti, Tirppa hyppää mielellään olkapäälle kun istun lattialla ja pennut totta kai perässä. Henkilökunta toimii myös kiipeilytelineenä :-) Kaikki pennut tulevat mieluusti syliin ja ankarien painimatsien jälkeen ne usein nukahtavatkin siihen. Nukkuvia söpöläisiä katsellessa unohtuu muu maailma, televisiota ei ole paljon tarvinnut katsella. Pentujen äänivalikoimakin kasvaa, ne opettelevat selvästi kurisemaan; se tosin kuulostaa vielä hassulta pieneltä sirinältä. Kimppakehräys emon tissillä kuulostaa sen sijaan jo oikein vakuuttavalta. Ja painimatsit ovat melkein ammattilaistasoa :-) Huomenna on tarkoitus päästää pennut pois makuuhuoneesta, Tirppa haluaa jo kovasti saada lapsensa ulos makuuhuoneesta. Ja ovi avataan heti kun henkilökunta keksii kuinka avoportaat saadaan turvallisiksi.\n16.1.2012: Pennut ovat kasvaneet isoiksi, ne ovat ihan kohta luovutusikäisiä. Vauhti on hirmuinen kun ne juoksevat häntä mutkalla peräkkäin ja isot kissat innostuvat usein osallistumaan leikkiin. Ja sitten mennään niin että hei hulinaa! Kissat ajavat toisiaan takaa, ensin pieni edellä ja iso perässä ja seuraavalla kierroksella vaihdetaan järjestystä. Ja todella uteliaita ne ovat, ennen pyykkikoneen käynnistämistä täytyy tarkistaa, ettei siellä ole yhtään kissaa ja sama pätee tiskikoneeseen. Välillä tuntuu että kissoja on kuin Vilkkilässä ;-) Pennut saivat ensimmäisen rokotuksensa, palvelu oli loistavaa kun kasvattaja kävi kotona rokottamassa. Homma hoitui hienosti eikä rokotus haitannut tahtia ollenkaan, ruoka maistui ja riehuminen jatkui aivan kuin ennenkin. Pennut alkavat olla jo valmiita muuttamaan uusiin koteihin, ne osaavat jo paljon tarpeellista, mm. istua läppärin näppäimistöllä kun yritän kirjoittaa. Hortonomin hommia ne myös hoitavat antaumuksella, kukkaruukuissa on hurjan hauska pomppia ja apostolinmiekan lehtien päihin on vaivoja säästämättä tehty hapsuja. Ne ovat huippuluokan pikkukissoja, täydellisen suloisia riiviöitä :-)\nPentueen isä Don-Tirleone (punainen). Kuva omistajalta.\nPentueen emo CH FI*Pikku-Piun Quutar kissanäyttelyssä maaliskuussa 2011. Kuva: Heikki Siltala.\nV-pentue emonsa Tirpan kanssa.\nYksi V-pentueen creme-tytöistä.\nSinitäplikäs uros Velikulta.\nPunatäplikäs uros Värisuora.\nSininen ja punainen poika joulutunnelmissa.\nYksi V-pentueen cremeistä.


Ilmavesilämpöpumput » Kaarinan Lämpöpumppuhuolto\nLisälämmön tai jopa päälämmönlähteeksi soveltuvat järeämmät(5..20kW) ulkoilmasta-veteen siirtävät lämpöpumput.\nHaastavat maalämpöpumppuja helpomman ja edullisemman asennuksen ansiosta. Erityisesti jos energian kulutus on pienehköä (alle 30MWh/vuosi tai 3000 litraa öljyä).\nKäytännössä lämmitysenergiaa säästyy noin 50...70%\nOlemme valinneet sinulle valikoiman laitteita jotka ovat luokissaan hyviä valintoja.\nKun tiedät millä budjetilla olet liikkeellä, valitse luokka, hinta ja sinulla on kaksi -kolme vaihtoehtoa jäljellä. Todennäköisesti näistä jokainen on yhtä hyvä vaihtoehto.\nValitse vaikka silmällä ;)\nTäyden varmuuden saat kun kutsut meidät paikalle, laskemme mitoituksen ja arvioimme sen toiminnan Lounais-Suomen ilmastoon sopivaksi.\n'Lämpöpumppu on paras sijoitus'\nSijoitus voi tuottaa noin 15% vuodessa. (Riippuen kiinteistön koosta, edellisestä lämmitystavasta, sähkön hinnasta, asennuksen ja mitoituksen oikeellisuudesta sekä säädöistä.)\nVILP asennuskulut liikkuvat välillä 1000...3000€, josta 2020 vuonna saa verotukea 40%.\nTutustu myös ARAn tukeen 2020 alusta.\nEdullisen hintaluokan laitteet joilla lyhyt takaisinmaksuaika. Tyypillisimmin öljykattilan tai sähkövaraajan rinnalle asennettuja.\nKattavat mahdollisesti koko tehotarpeen -5 C...-10 C ulkolämpötila-alueelle.\n5000 - 7000€ paketit\nES Energy Save AWH-sarja\nRuotsalainen paketti, ulkoyksikkö ja sisäyksikkö kiertovesipumpuin on liitettävissä olemassa olevan järjestelmän rinnalle. Saatavissa myäs varaajalla, jolloin muodostaa täydellisen lämmityspaketin.\n9,11,13 kW mallit\nSplit toteutus tai :\nMItsubishin ulkoyksikköön ja ohjaimeen sekä ruotsalaiseen AlfaLavalin lämmönvaihtimeen rakentuva hajautettu paketti jossa hyödynneteään olemassa olevat rakenteet. Toisinsanoen varaajat, kiertovesipumput ja muut osat pysyvät entisellään. Kytkentä olemassa olevaan on tapauskohtainen. Sopii korvaamaan suurinta osaa tehontarpeesta öljykattilan, sähkövaraajan tai poistoilmalämpöpumpun kanssa.\nErillinen haponkestävästä teräksestä tehty lämmönvaihdin vesikiertoon\n6, 8, 11 kW\nYleinen laadukkaisen laitteiden hintaluokka, joissa ei ole tingitty juuri mistään ja tehokkuus kärkiluokkaa.\n6000 - 9000€ paketit\nMItsubishin ulkoyksikköön ja sisäyksikköön ilman varaajaa rakentuva paketti jossa hyädynnetään olemassa olevat rakenteet. Toisinsanoen varaajat ja muuta osat pysyvät entisellään. Kytkentä tähän on tapauskohtainen. Sopii korvaamaan suurinta osaa tehontarpeesta öljykattilan, sähkövaraajan tai poistoilmalämpöpumpun kanssa.\nZubadan Inverter EVI- tekniikka, erittäin kylmiin talviin ( -28°C )\nJapanilaisen Hitachin täydellinen lämpöpaketti kilpailukykyiseen hintaluokkaan. Useita teholuokkia 4...16kW välille, käyttövesivaraajat 200 tai 260 litraa.\nMahdollisuus 2-lämmityspiirin ohjaukseen, suihkutila/muu asunto tai patteri/lattia\n9000 - 12000 paketit\nSuureksi osaksi kotimaiseen Kaukoran (Raisio) tekniikkaan perustuva täydellinen talon lämmitysjärjestelmä.\nVaraajatilavuus käyttövedelle 215 litraa\n8, 12 kW mallit, varateho 9 kW\nPaketissa käytännössä kaikki tarvittava, puskuritankki, paisuntasäiliö, sulatusvesiputkitus, sulanapito\nSplit versiossa lämmönvaihdin sisätiloissa\nMitsubishi Ecodan SW\nMitsun perusmallisilla inverter- ulkoyksiköillä olevat täydellinen lämmitysjärjestelmä käyttövesivaraajalla.\nTehot 8 ja 11 kW\n200 litran käyttövesivaraaja\nSekä 1 että 3 vaiheliitännällä (kompressorit)\nLämpöpumppu on suunniteltu ja varustettu toimimaan Suomen ankarissa olosuhteissa ja siinä on useita edistyksellisiä ratkaisuja. Laite pystyy tuottamaan lämpöä -25°C asti, tätä kylmemmässä laitteen sähkövastus hoitaa lämmön tuottamisen. Laite voidaan kytkeä haluttaessa hybridikytkennällä esim. yhdessä aurinkolämmön kanssa.\nKokonaisratkaius kiinteistön lämmitykseen\n180 tai 260 litran varaajat\nMaxSave Green Power\nHuippulaitteet, joissa innovatiivisia ratkaisuja ja tehokkuus ehdotonta kärkeä. Takaisinmaksuajan jälkeen tarjoavat suurinta tuottoa sijoitetulle pääomalle pidemmällä aikajänteellä.\n10000 - 17000€ paketit\nJäspi Tehowatti Air Nordic + esilämmittävä 200l puskuritankki\nTodellinen pohjoisen ilmaston laite. Ulkoyksikkö järeä, Copelandin EVI-kompressoriin perustuva isolla patterilla oleva yksikkö + Tehowatti Air sisävaraaja. Suuren ulkokennon ansiosta sulatusvälit pitkiä ja pikkuhuurre ei haittaa edes kasvihuonekosteilla nollakeleillä. Lisäksi tehoa riittää myös kovilla pakkasilla yli -20C. Sulanapitovarusteet vakiona. Erinomainen saneerauskohteisiin patterilämmityskäytössä. Lisänä kannattaa vielä puskurisäiliö käyttöveden esilämmityksellä.\n8, 12, 16 kW mallit, varateho 9 kW\nPaino: ulkoyksikkö 167kg (8kw) sisäyksikkö (tyhjä) 115kg\nKolmivaihe liitäntä, virtavahdit vakiona, sähköauton lataaminen onnistuu samaan aikaan.\nMitsubishi Ecodan SHW\nMitsubishin vastine huippusarjaan, EVI- kompressorilla (Zubadan ulkoyksiköt) toteutettu täydellinen lämpöpaketti pohjoiseen pakkaseen.\nKäyttövesi 200 litraa\nNimellistehot 8 tai 11 kW\n3ph/ 400V kompressorit


889 m² Elimäenkatu 17-19, 00510 HELSINKI Toimistotila vuokrattavana - Oikotie 15565346\nVuokrattavana avara ja valoisa 6.kerroksen avo-/kombitila ( 889 m2) Vallilasta. Tila muokataan vuokralaisen tarpeiden mukaan. Monipuolisen tilan ( osa tilasta pyöreämuotoinen) avotilaan mahtuu n 80 työpistettä. Lisäksi huoneisiin n 17 työpistettä.\nKiinteistössä aulapalvelu, henkilöstöravintola, vuokrattavia neuvottelutiloja.


Venytteletkö tietämättäsi ”puoliteholla”? Mokat, joiden takia et saa liikkeistä kaikkea hyötyä irti - Uutiset - KISS\nVenytteletkö tietämättäsi ”puoliteholla”? Mokat, joiden takia et saa liikkeistä kaikkea hyötyä irti\n25.07.2019 21:15 - Emmi Moilanen\nPitkät ja staattiset venytykset olisi hyvä säästää tehtäväksi vasta treenin jälkeen.\nVenyttely on tärkeä tapa erityisesti niiden ihmisten kohdalla, jotka treenaavat paljon. Myös vähemmän liikunnallisten tulisi huoltaa kehoaan säännöllisesti, ja venyttely laskeekin stressiä ja voi lievittää erilaisia lihas- ja nivelperäisiä särkyjä.\nOn kuitenkin tärkeää, että venytykset suoritetaan oikein. Bustle kokosi yhteen yleiset mokat, joihin sortuessamme huollamme kehoa vain niin sanotusti puoliteholla.\nEt lämmittele kroppaa ennen venytyksiä\nJos suunnitelmissasi on huolellinen kehonhuoltohetki ja syvät venytykset, eikä alla ole treeniä, kroppaa on hyvä lämmitellä ennen venytyksiin ryhtymistä. Jo vaikkapa muutaman minuutin hölkkä lämmittää kehoa niin, että se on vastaanottavaisempi venytyksille ilman kipua ja kiristystä.\nKevyt venyttely alkulämmittelyjen jälkeen on myös erinomainen keino ehkäistä loukkaantumisia ennen varsinaiseen treeniin ryhtymistä.\nEt malta venytellä riittävän pitkää aikaa\nOn hyvä muistaa, että eri tyyppiset venytykset vievät myös aikaasi vaihtelevasti. Jos suunnitelmana on tehdä pitkiä, staattisia venytyksiä, sopiva kesto yhdelle venytykselle on asiantuntijoiden mukaan puolesta minuutista minuuttiin.\nDynaamisissa venytyksissä keho pysyy liikkeessä, jolloin venytyksen toistomäärät merkkaavat enemmän kuin ääriasennossa vietetty aika. Toista dynaamisia venytyksiä noin 10-12 kertaa, jotta saat kehonhuollosta parhaimman hyödyn irti.\nDynaamiset venytykset ovat myös niitä, joita tulisi suosia ennen treeniä, kun taas staattiset ja pitkät venytykset on hyvä jättää treenin loppuun sekä kehon huoltoon.\nUnohdat hengittää venytyksen aikana\nKeskity venytyksen aikana myös riittävän syvään hengitykseen, sillä happi kulkeutuu myös lihaksiisi.\nVenyttelet aina vain tiettyjä osia kehostasi\nTämä saattaa johtua siitä, että olet huomannut toisten kehonosien olevan venyvämpiä, jolloin itse suorittaminenkin on mukavampaa. Kehoa tulisi kuitenkin huoltaa kokonaisvaltaisesti, jotta saat parhaimmat hyödyt irti säännöllisestä venyttelystä.\nBustlen artikkelissa huomautetaan myös, että hiljattain treenatut kehonosat kaipaavat erityisen huolellista venyttelyä treenin jälkeen.\nLue myös: Pientä flunssaa, mutta et osaa päättää, voitko treenata vai et - yksinkertainen sääntö auttaa sinua\nLue myös: Lievitä stressiä tehokkaasti jo kuudessa minuutissa - katso miten\nmoka venyttely kehonhuolto\nSuosittu komediasarja olisi saanut jatkoa vielä kahden kauden verran - yllätysuutinen muutti kaiken Eevi Teittinen julkaisi kuvan perheen uudesta tulokkaasta - näky sulatti heti sydämet somessa Hypnoottiset tatuoinnit saavat pään pyörälle: "Tämä on järjetöntä" Christina Aguilera vilautteli fanien iloksi - kommenttikenttä täyttyi hehkutuksesta Tässäkö ovat Suomen värikkäimmät pukeutujat? Katso inspiroivat muotikuvat! "Nautitteko siitä, että miehet himoitsevat teitä?" - naisen bikiniaiheinen kirjoitus nosti mylläkän Fanit huomasivat photoshop-mokan Khloé Kardashianin kuvassa - bongaatko sinä? Alyssa Milanon neulottua kasvomaskia pilkataan netissä: "Olet erityisellä tavalla typerä" Yllättävän harrastuksen suosio räjähti korona-aikana - erityisen suosittua nuorten keskuudessa Palkittu pahaenteinen sci-fi-sarja saa jatkoa - Netflix ilmoittaa kolmannesta tuotantokaudesta\nEevi Teittinen julkaisi kuvan perheen uudesta tulokkaasta - näky sulatti heti sydämet somessa Suosittu komediasarja olisi saanut jatkoa vielä kahden kauden verran - yllätysuutinen muutti kaiken Alyssa Milanon neulottua kasvomaskia pilkataan netissä: "Olet erityisellä tavalla typerä" Tiesitkö tarinan Spice Girls -Gerin ikonisen minimekon takana? Syytettiin ensin rasistiseksi Ariana Granden ja Lady Gagan ystävyys alkoi takkuisesti - Gaga oli ensin "liian häpeissään" Fanit huomasivat photoshop-mokan Khloé Kardashianin kuvassa - bongaatko sinä? Hypnoottiset tatuoinnit saavat pään pyörälle: "Tämä on järjetöntä" Duudson-Jarno ilmoitti avioerosta: "Kun toista rakastaa näin paljon, on vaikeinta päästää irti" Disney+-palvelu jälleen sensuurikohun keskellä - nyt piilotettiin minimaalinen rintavako Tässäkö ovat Suomen värikkäimmät pukeutujat? Katso inspiroivat muotikuvat!\nTwilight-tähti Gregory Tyree Boyce on menehtynyt - myös tyttöystävä löydettiin kuolleena Duudson-Jarno ilmoitti avioerosta: "Kun toista rakastaa näin paljon, on vaikeinta päästää irti" Fanit tekivät kuumottavan havainnon Jennifer Lopezin selfiestä: "Kuka takanasi oikein on?" Fanit huomasivat photoshop-mokan Khloé Kardashianin kuvassa - bongaatko sinä? Tunnistatko 10 suomalaista elokuvaa vain yhden kuvan perusteella? Testaa nyt! Justin Bieber toivoo, ettei olisi harrastanut seksiä ennen avioliittoa: 'Olisin säästynyt kivulta' Krista Siegfridsin ja Mikko Silvennoisen viisuselostuksesta taas kohu - viiltelykommentille tyrmäys Miltä Disney-maailman koronakriisi näyttäisi? Katso hauskat kuvat Demi Lovato kaivoi uuden poikaystävänsä vanhan twiitin esiin - kuolasi naisen perään jo ajat sitten Kim Kardashianin myymät kasvomaskit tuohduttavat - yksi värisävy on monen mielestä loukkaava


Eläkkeellesiirtymisikä | ETK\nEtusivu › Tutkimus tilastot ennusteet › Tilastot › Eläkkeellesiirtymisikä\nEläkeiän nosto lykkää eläkkeelle siirtymistä\nVuonna 2019 eläkkeellesiirtymisiän odote työeläkejärjestelmässä oli 61,5 vuotta. Nousua oli 0,2 vuotta edellisestä vuodesta. 50-vuotiaan odote nousi 0,3 vuodella (63,4 vuotta). Erityisesti 50-vuotiaan odotteen nousun taustalla oli vanhuuseläkeiän alarajan korottaminen. Ikäraja nousi nyt toisen kerran kolmella kuukaudella. Muutoksen vaikutus eläkkeellesiirtymisikään on vastannut likimain ennakoitua.\nIkärajamuutos on myös vähentänyt vanhuuseläkkeelle siirtyneiden määrää. Vuonna 2019 työeläkkeelle siirtyi 65 000 henkilöä, joista vanhuuseläkkeen sai yli 44 000. Siirtyneiden määrä supistui edellisvuodesta 4 000 henkilöllä. Lasku kohdistui pääosin 62- ja 63-vuotiaiden vanhuuseläkkeelle siirtymiseen.\nVuonna 2019 25-vuotiaiden miesten eläkkeellesiirtymisiän odote oli 61,8 vuotta ja naisten 61,1 vuotta. Miesten ja naisten välinen ero eläkkeellesiirtymisiässä on ollut pieni, mutta nyt ero on kasvanut: muutamassa vuodessa se on revennyt 0,7 vuoteen miesten odotteen ollessa korkeampi. Erityisesti työuran alussa naisilla on miehiä suurempi riski jäädä työkyvyttömyyseläkkeelle, ja näin heillä on hieman alhaisempi eläkkeellesiirtymisikä kuin miehillä. Muuten miesten ja naisten eläkkeelle siirtyminen on samanlaista. Yksityisen ja julkisen sektorin välillä eläkkeellesiirtymisiässä ei ole merkittävää eroa.\nLehdistötiedote 27.2.2020: Eläkkeelle siirtyminen myöhentyi selvästi\nEläkkeellesiirtymisiän odotteen kehitys\nEläkkeellesiirtymisiän ripeä nousu 2010-luvun alkuvuosiin saakka on ollut seurausta ennen kaikkea eläkevaihtoehtojen karsimisesta. Sekä työttömyyseläke että yksilöllinen varhaiseläke on lakkautettu. Työttömyyseläkkeen lakkauttamisen jälkeen eläkkeelle siirtyminen on työttömyystilanteessa mahdollista vasta myöhemmässä iässä, eikä 60-vuotiaiden ikäluokassa ole enää poikkeuksellisen suurta eläkkeelle siirtyvien joukkoa. Vanhuuseläkkeestä on tullut pääasiallinen reitti eläkkeelle, ja nyt eläkkeelle siirrytään yleisimmin 63 vuoden iässä.\nMyös useat 2000-luvulla toteutetut eri eläkelajeihin kohdistuneet ikärajamuutokset ovat vaikuttaneet eläkkeellesiirtymisikään. Joustava vanhuuseläkeikä on sallinut vähentämättömälle vanhuuseläkkeelle siirtymisen aiempaa nuorempana, mutta toisaalta se on mahdollistanut työssä jatkamisen aiempaa pitempään.\nVuoden 2005 uudistuksessa varhennetun vanhuuseläkkeen ikäraja nousi 62 vuoteen, eli vanhuuseläkkeen saattoi varhentaa korkeintaan vuodella. Vuoden 2014 jälkeen varhennettua vanhuuseläkettä ei ole myönnetty enää vuonna 1952 tai sen jälkeen syntyneille.\nOsa-aikaeläkkeiden myöntäminen päättyi vuonna 2016, jolloin sen saaminen edellytti 61 vuoden ikää. Vuonna 1953 tai sitä ennen syntyneillä ikäraja oli 58 vuotta.\nMyös maatalouden erityiseläkkeitä on karsittu. Kun vuosituhannen vaihteessa maatalouden erityiseläkkeelle jäi 1 500 henkilöä vuodessa, vuonna 2019 heitä oli enää 200. Erityisjärjestelyistä viimeisenä on päättynyt luopumistuki, joita nykyisten sääntöjen perusteella ei enää myönnetä.\nEnnen vuoden 2017 eläkeuudistusta eläkkeellesiirtymisiän nousu näytti pysähtyneen, mutta uudistuksen jälkeen tilanne on muuttunut. Nyt erityisesti vanhuuseläkeiän alarajan nostaminen tukee eläkkeelle siirtymisen myöhentymistä. Sekä 25- että 50-vuotiaan odote ovat nousseet yli kahdella vuodella vuoden 2005 eläkeuudistusta edeltävästä tasosta, ja nousun voidaan odottaa jatkuvan edelleen.\nNäkökohtia tulevasta kehityksestä\nVuoden 2017 uudistuksen myötä vanhuuseläkkeen alaikäraja nousee ikäluokittain kolmen kuukauden portain niin, että vuonna 1955 syntyneiden alin eläkeikä on 63 vuotta 3 kuukautta ja vuonna 1962 syntyneiden alin eläkeikä on 65 vuotta. Viime vuonna ikäraja nousi 63 vuoteen 6 kuukauteen. Eläkkeellesiirtymisiän odotteen kääntyminen nousuun on osoittanut lakimuutoksen vaikuttavan selvästi eläkkeelle siirtymisen myöhentymiseen.\nTulevina vuosina eläkkeellesiirtymisiän kehitykseen vaikuttaa vanhuuseläkeiän alarajan nousun ohella työkyvyttömyyseläkkeiden määrän kehitys. Suomalaisten kohenevan terveydentilan pitäisi vähentää työkyvyttömyyttä ja siten nostaa eläkkeellesiirtymisikää. Vuonna 2018 työkyvyttömyyseläkkeelle siirtyneiden määrä kääntyi kuitenkin nousuun, joka vielä voimistui vuonna 2019. On luonnollista, että eläkeiän nostaminen on lisännyt ja tulee lisäämään uusien työkyvyttömyyseläkkeiden määrää lähellä vanhuuseläkeikää. Sen sijaan erityisen huolestuttavaa on alle 40-vuotiaiden työkyvyttömyyseläkkeelle siirtyvien määrän lisääntyminen.\nVuoden 2017 eläkeuudistuksessa muutettiin myös eläkkeen määräytymisperusteita yhdistämällä karttumissääntöjä ja lykkäyskorotustekniikkaa uudella tavalla. Tämä vaikuttaa erityisesti vanhuuseläkeikään ehtineiden työnteon kannusteisiin. Kun tietoisuus lykkäyskorotuksen vaikutuksesta lisääntyy, se saattaa kannustaa suomalaisia jatkamaan työssä entistä pitempään.\nOdotteeseen vaikuttavat myös julkisen sektorin poikkeavat eläkeiät. Yhtäältä lakisääteistä vanhuuseläkeikää alempiin eläkeikiin oikeutettujen määrä laskee, toisaalta monen henkilökohtainen eläkeikä on yli nykyisen vanhuuseläkkeen alaikärajan 63 vuotta. Tämä on seurausta julkisen sektorin uusien ja vanhojen eläkelakien yhteensovittamisesta.\nVuoden 2017 alusta otettiin käyttöön uusi eläkemuoto, osittainen varhennettu vanhuuseläke, jonka voi ottaa 61 vuoden iästä alkaen ilman yläikärajaa (vuonna 1964 syntyneillä alaikäraja nousee 62 vuoteen). Eläkkeen määrä on 25 % tai 50 % eläkkeen alkamista edeltävän vuoden loppuun mennessä karttuneesta vanhuuseläkkeestä.\nUusi eläke on ollut suosittu. Viime vuonna sen valitsi yli 12 000 henkilöä. Osittainen vanhuuseläke ei kuitenkaan vaikuta eläkkeellesiirtymisiän odotteeseen, koska sen valinneita ei katsota eläkkeelle siirtyneiksi. Jos eläkelajin valinneet tulkittaisiin eläkkeelle siirtyneiksi, eläkkeellesiirtymisiän odote olisi ollut viime vuonna 0,2 vuotta toteutunutta alhaisempi.\nEläkkeellesiirtymisiän nousu on merkittävästi riippuvainen talous- ja työllisyyskehityksestä. Viime vuosina ikääntyneiden työllisyys on kehittynyt suotuisasti: 2010-luvulla on tehty vuosittain uusia ennätyksiä. Myös vuoden 2019 työllisyysasteet 55–64-vuotiaiden osalta antavat aihetta odottaa hyvää kehitystä eläkkeellesiirtymisiässä. Tosin 55–59-vuotiaiden työllisyysaste on historiallisen korkea (79,1 %) eikä se noussut enää viime vuonna edellisvuodesta.\nMyös työelämän laatukysymykset ja henkilökohtaiset valinnat vaikuttavat eläkkeellesiirtymisikään: jatkavatko ihmiset työntekoa vanhuuseläkeiän alarajan täyttämisen jälkeen, ja miten tähän suhtautuvat työnantajat. Hyvä taloustilanne lisää työvoiman kysyntää ja tarjoaa siten paremmat mahdollisuudet työssä jatkamiseen myös vanhuuseläkkeen alaikärajan täyttämisen jälkeen. Se vaikuttaa varmasti sekä työntekijöiden että työnantajien asenteisiinkin.\nTyöeläkevakuutetuilla tarkoitetaan tässä tilastossa eläketurvan piiriin kuuluvia henkilöitä, jotka eivät saa omaan työuraan perustuvaa eläkettä (pois lukien osa-aikaeläke ja osittainen vanhuuseläke). Tarkasteluvuoden työeläkevakuutettu väestö lasketaan edellisen vuoden lopun työeläkevakuutetuista.\nTyöeläkejärjestelmä koostuu yksityisestä ja julkisesta sektorista. Työeläkevakuutetuista noin kolme neljästä työskentelee yksityisellä sektorilla ja joka kolmas julkisella sektorilla. Vuoden aikana molemmilla sektoreilla työskenteleviä on alle 10 prosenttia kaikista vakuutetuista.\nYksityiseen sektoriin kuuluvat:\nYrittäjän eläkelaki YEL\nMaatalousyrittäjän eläkelaki MYEL\nLaki maatalousyrittäjien luopumistuesta LUTUL.\nJulkiseen sektoriin kuuluvat:\nJulkisen alan eläkelaki JuEL sekä\nSuomen Pankin toimihenkilöitä,\nAhvenanmaan maakunnan hallitusta ja\nKansanedustajia ja valtioneuvostoa koskevat eläkesäädökset.\n1.1.2017 voimaan tullut julkisen alan eläkelaki JuEL yhdisti aiemmin voimassa olleet julkisen sektorin eläkelait KuEL, VaEL ja KiEL sekä Kansaneläkelaitoksen henkilökuntaa koskevan erillislain.\nLaatuseloste: Eläkkeellesiirtymisikä 2019\nTilaston tulkinnassa tulee ottaa huomioon työeläkelainsäädännössä tapahtuneet muutokset.\nTyöeläkelainsäädännössä tapahtuneita muutoksia\nEläkkeellesiirtymisiän odotteen määritelmä ja laskutapa\nEläkkeellesiirtymisiän odote kuvaa keskimääräistä eläkkeellesiirtymisikää, joka muodostuu tietynikäisille vakuutetuille, kun oletetaan, että ikäluokittainen eläkealkavuus ja kuolevuus säilyvät tarkasteluvuoden tasolla.\nEläkkeellesiirtymisiän odote saadaan siten, että ensin lasketaan vakuutettujen kuolevuus ja eläkealkavuus jokaiselle ikäluokalle tarkasteluvuoden aikana. Näitä osuuksia käyttäen voidaan laskea, kuinka moni valitun kokoisesta ja ikäisestä vakuutettujen joukosta (vaikkapa 100 000 25-vuotiaasta) siirtyisi vuoden kuluessa eläkkeelle.\nVuotta vanhempana jäljellä olevien vakuutettujen määrä saadaan vähentämällä alkuperäisestä määrästä eläkkeelle siirtyneet ja kuolevuuden avulla laskettu kuolleiden määrä. Jatkamalla näin vuosi kerrallaan vanhuuseläkeikään saakka saadaan laskennalliset eläkkeelle siirtyvien lukumäärät kaikille ikäluokille. Näistä laskennallisista eläkkeelle siirtymisistä laskettu keski-ikä on eläkkeellesiirtymisiän odote.\nEläkkeellesiirtymisiän odotteen laskentakaava:\nVuoden 2004 loppuun asti yleinen eläkeikä oli Suomessa 65 vuotta. Tämän vuoksi kaavan pääteikä oli vuonna 2004 ja sitä aiemmin 65 vuotta. Vuoden 2005 alusta yleinen eläkeikäraja muuttui siten, että vanhuuseläkkeelle voi siirtyä joustavasti ikävälillä 63–68 vuotta. Tästä syystä odotteen laskentakaavan yläikäraja nostettiin 70 ikävuoteen vuodesta 2005 lähtien. Pääteikärajan nostamisen 65 vuodesta 70 vuoteen on arvioitu nostaneen odotetta runsaalla 0,1 vuodella.\nOdotteelle asetetut vaatimukset\nTunnusluku reagoi oikein eläkkeiden alkavuuksissa tapahtuviin muutoksiin. Se laskee, jos eläkkeiden alkavuus nousee jossakin vanhuuseläkeikää nuoremmassa ikäluokassa ja nousee, jos eläkkeiden alkavuus laskee.\nTunnusluku reagoi vain eläkkeiden alkavuuksissa tapahtuviin muutoksiin. Siihen eivät saa vaikuttaa väestölliset ilmiöt kuten väestön ikärakenne.\nTunnusluku reagoi välittömästi eläkkeiden alkavuuksissa tapahtuviin muutoksiin, koska laskelmat perustuvat alkaneisiin eläkkeisiin. Jos laskelmat tehtäisiin eläkkeellä olevien pohjalta, muutokset näkyisivät tuloksissa hitaasti.\nTunnusluvun laskemisessa tarvittava tilastomateriaali on saatavilla. Eläketurvakeskuksessa ylläpidetään keskitettyä rekisteriä kaikista työeläkkeistä ja työeläkevakuutetuista, mikä mahdollistaa alkavuusperusteisen tarkastelun.\nEläkkeellesiirtymisiän odote täyttää hyvin edellä esitetyt neljä perusvaatimusta.\nLisävaatimukseksi voitaisiin vielä asettaa esim. kansainvälinen vertailtavuus. Vertailukelpoisen aineiston saaminen saattaa kuitenkin olla ongelmallista, vaikka Pohjoismaiden osalta tässä onkin onnistuttu.\nOdotetta ei myöskään ole mielekästä laskea kovin pienelle perusjoukolle, koska alkaneiden eläkkeiden määrän tulee kuvata eläkkeelle siirtymisen todennäköisyyttä perusjoukon kussakin ikäluokassa. Tämä vaatimus asettaa peruspopulaation jo niin suureksi, että esimerkiksi yksittäisen yrityksen henkilöstöstä odotteen laskeminen ei ole mielekästä.\nTaustaa: eläkkeellesiirtymisiän myöhentämistavoite\nEläkemaksujen nousupainetta on pyritty hillitsemään 1990-luvulta lähtien. Keskeisiksi keinoiksi ovat nousseet työurien pidentäminen ja eläkkeellesiirtymisiän nostaminen. Työurien muuttumista seurataan esisijaisesti ikääntyneiden työllisyysasteilla ja eläkkeellesiirtymisikää eläkkeellesiirtymisiän odotteella, joka on kehitetty Eläketurvakeskuksessa.\nVuoden 2005 eläkeuudistuksessa pitkän aikavälin tavoitteeksi asetettiin eläkkeelle siirtymisen myöhentäminen 2–3 vuodella. Saavuttamisen ajankohtaa ei määritelty tarkasti.\nKeväällä 2009 hallitus ja työmarkkinajärjestöt neuvottelivat tarkemman nousutavoitteen: vuoteen 2025 mennessä eläkkeellesiirtymisiän odotteen tulee nousta vähintään 62,4 vuoteen. Tasaisella vauhdilla odotteen olisi pitänyt nousta vuosittain lähes 0,2 vuodella.\nVuoden 2011 hallitusohjelmassa toistettiin eläkkeellesiirtymisiän odotteen nousulle asetettu tavoite. Myös rakennepoliittisessa ohjelmassa vuonna 2013 vahvistettiin odotteen nousutavoite, vähintään 62,4 vuotta vuoteen 2025 mennessä. Tavoitteen saavuttaminen edellytti tuolloin runsaan 0,1 vuoden vuosinousua.\nVuoden 2017 eläkeuudistuksen perusteluissa todetaan eläkkeellesiirtymisiän odotteen tavoitteeksi 62,4 vuotta. Tavoitteen saavuttaminen edellyttää nyt tasaisella vauhdilla 0,15 vuoden nousua vuosittain.\nAIHEEN ASIANTUNTIJA: JARI KANNISTO


relaxshoe-merkkiset nilkkurit. Pehmeää mokkanahkaa. Sivuissa Chelsea-tyyliset venykkeet. Sisäsyrjässä lisäksi vetoketju. Miellyttävä tekstiilivuori sekä irrotettava nahkasisäpohja (pohjan paksuus edessä 2,5 mm, takana 5 mm). Nilkkureihin voidaan vaihtaa irtopohjalliset. Taipuisa ulkopohja sekä 40 mm:n kanta. Varren korkeus n. 9,5 cm koossa 37. Lestin leveys G.


sumerian records – Sivu 2 – KaaosZine\nAsking Alexandria julkaisemassa uutta musiikkia ensi viikolla?\nEnglantilainen metalcoren lippulaivoihin lukeutuava Asking Alexandria on julkaissut Twitterissä vihjailevan videon uudesta ”The Violence” -nimisestä kappaleestaan. Kyseessä on todennäköisesti ensimmäinen single bändin tulevalta albumilta, voit katsoa sen tästä: Call +1424-373-VLNC…\n10.04.2019 Pauliina Linna\nYhdysvaltalainen progressiivista metalcorea taituroiva ja djent -tyyliä suosituksi tehnyt Born Of Osiris ei tarjoile mitään erityisen hienoa uudella ”The Simulation” -albumillaan. Hyvistä hetkistään huolimatta kappaleet jäävät hieman vaisuiksi, ja pahimmillaan ne ovat pastisseja 2000-luvun metalcoresta.\nAsking Alexandrian entinen laulaja Denis Shaforostov julkaisi uuden bändinsä ensimmäisen singlen\n15.01.2019 Pauliina Linna\nEntinen Asking Alexandrian laulaja Denis Shaforostov on julkaissut uuden bändinsä Drag Me Out ensimmäisen singlen ”I’m Sorry”. Shaforostov äänitti ”The Black”- albumin Asking Alexandrian kanssa vuonna 2016 ja erosi samana vuonna. Hän ei ole koskaan kommentoinut eroaan bändistä…\nProgressiivista metalcorea sunnuntaihin: Born Of Osiris julkaisi uuden futuristisen musiikkivideon\nYhdysvaltalainen progressiivista metalcorea esittävä Born Of Osiris julkaisi perjantaina 11. päivä tammikuuta uuden ”The Simulation” -nimisen albuminsa Sumerian Recordsin kautta. Bändin tuoreelta albumilta on nyt julkaistu video kappaleesta nimeltä ”Cycles…


Finn express FE 64 purjevene 1983 - Asikkala - Nettivene\n2 500 € Asikkala\nGPS, Kaiku, Kaiteet, Karttaplotteri, Katsastettu: 2014, Keitin, Kulkuvalot, Patjat, Stereot, Uimaportaat\nHyväkuntoinen, vain Päijänteellä ja Saimaalla purjehtinut vene, joka soveltuu retkeilyyn tai vaikka ensimmäiseksi purjeveneeksi. Peruspurjeiden lisäksi veneessä kisa-fokka sekä spinnu, 4 vinssiä helpottavat purjeiden käsittelyä. Köliä jatkettu n. 30 cm jolloin venee kantaa purjeensa paremmin ja on kokoisekseen nopea. Sprayhood suojaa pärskeiltä ja osittain sateelta. Isopurjeen satamapressu suojaa purjetta ja mahdollistaa purjeen säilyttämisen puomilla lähtövalmiina. Vm. 2007 Hondan nelitahtimoottori jossa laturi akkujen lataamista varten. Plotteri, kaiku ja stereot roisketiiviillä kaiuttimilla kuuluvat hintaan, samoin peruskeitin retkeilyä varten. Vene on etelä-Päijänteellä.\nVaihto mahdollinen esim Melges 24:ään tai katamaraaniin.\nLisätiedot : Vain sisävesikäytössä ollut moottori jossa akkujen lataamisen mahdollistava laturi


Ke 26.12.2018 Jokerit - Dynamo Moskova | Jatkoajan keskustelupalsta\nLuet ketjua: Ke 26.12.2018 Jokerit - Dynamo Moskova\nKe 26.12.2018 Jokerit - Dynamo Moskova\nViestiketjun aloittaja Buster\n26.12.2018 klo 08.37\nTapaninpäivänä sulatellaan joulukinkkuja ja nautitaan vuoden viimeisestä kotipelistä, kun vastaan luistelee kaksinkertainen KHL-mestari Moskovan Dynamo.\nLäntisen konferenssin kolmannella sijalla oleva Jokerit lähtee tähän koitokseen kahden peräkkäisen kotivoiton hurmoksessa, kun Hartwallilla kävivät kaatumassa sekä sarjakärki CSKA että Dinamo Riga ja aina ärsyttävän hyvä Linus Videll.\nPuolestaan läntisen konferenssin kutosena majaileva Dynamo saapuu Helsinkiin myyttiseltä idän kiertueelta, jossa se hinkkasi kumoon niin Admiralin, Kunlunin kuin viimeisimpänä Amurinkin. Ottelut olivat erittäin vähämaalisia ja ainoastaan Amurin tiikerit kukistui kahden maalin erolla 0-2. Dynamolla on tällä hetkellä neljän ottelun voittoputki, sillä näitä idän joukkueita aiemmin kaatui meidän kaikkien suosikkiporukka Severstal 3-1. Pidemmällä otannalla Dynamo on voittanut 10 ottelua viimeisestä 12:sta.\nKeskinäisten kohtaamisten tilasto on surullista luettavaa ja se on kopioitava täysin Jokereiden sivulta, sillä KHL:n sivuston head-to-head bugaa kirjoitushetkellä. Moskovan Dynamo on ollut Jokereiden historian vaikein vastustaja runkosarjassa ja moskovalaiset ovat voittaneet peräti kahdeksan peräkkäistä kohtaamista. Viimeksi marraskuun lopussa tuli vieraissa lunta tupaan 2-0 tappion merkeissä, kun kaveri oli juuri sen verran terävämpi muuten melko tasaisessa taistossa. Jokerit on hyytynyt Dynamoa vastaan 11 kamppailussa kymmenen kertaa alle kolmen maalin ja neljässä viime ottelussa helsinkiläiset ovat saaneet kiekon pönttöön vain kertaalleen, ja senkin teki edelleen loukkaantuneena oleva Marko Anttila.\nVieraita tähdittävät aina itkuun purskahtamaisillaan oleva Vadim Shipachyov (12+31), sekä rakettimainen Dmitry Kagarlitsky (15+27). Tämä vaarallinen tehokaksikko löytyy koko sarjan pistepörssistä sijoilta kolme sekä neljä, ja he vastasivat myös edellisen kohtaamisen osumista. Toivottavasti tällä kertaa Kagarlitskylle ei sählättäisi kiekkoa Jokeri-ylivoimalla, sillä eihän hänelle siinä vaiheessa enää kukaan mitään saa. Hyökkäyksestä löytyy myös Latvian arvaamaton tähtipelaaja Miks Indrasis, joka on kuitenkin tehoillut 35 otteluun vain 9+7. Valitettavasti puolestaan Maxim Afinogenov on ilmeisesti ollut jo syyskuun lopulta asti saikulla ja hyökkäyksestä löytyy myös ruotsalainen Patrick Zackrisson, 3+5, 25 ottelua.\nDynamon sisäisen pistepörssin kolmosena taas majailee puolustuksen panssarivaunu ja kapteeni, Ilya Nikulin, 7+11 tehoin. Suomalaista väriä joukkueeseen tuovat Miika Koivisto (2+15) ja Juuso Hietanen (5+8), ja loput joukkueen puolustajista ovatkin sitten pistepörssin perusteella täysin oman pään luutia.\nMaalin suulla veskarit Ivan Bocharov ja Alexander Yeryomenko ovat pelanneet lähes 50-50 tällä kaudella pelit, mutta Bocharovilla koppi on tarttunut selvästi paremmin. Yeryomenko torjui meitä vastaan viimeksi nollapelin ja sen lisäksi voittanut kaikki kolme kohtaamista. Toisaalta myös Bocharov on pelannut yhden ottelun Jokereita vastaan ja se oli Dynamon 0-1 voitto viime kaudelta.\nMatsi alkaa tietenkin 18.30 ja Viaplayllä mennään jo 18 reikäleipä. Odotettavissa on vähämaalinen, tiukka ja fyysinen vääntö. Miten liikkuu joukkueiden jalat, kun Jokerit tulee kamppailuun joulupöydästä ja Dynamo idän kiertueelta? Maalinedustoilla ainakin piisaa vilinää, vilskettä, helinää, helskettä.\nReactions: flintstone, YamahaGPR ja sekolust\n26.12.2018 klo 12.10\nZapolle tänään 100:s ottelu Jokereissa/KHL:ssä. Kalnins taas terveiden kirjoissa, muuten täysin samoilla kuin Riika-pelissä.\n26.12.2018 klo 16.33\n@Buster ilta hieno ketjunavaus, oliko muuten ensimmäisesi?\nJoo tänään taas mennään, mutta odotukset ei normaalista poiketen kauhean korkealla ole. Jokereilla painaa kinkut jaloissa ja dynamolla siperian reissu. Itselläni glögi ja suklaa. Luulisi kuitenkin, että huono rekordi dynamoa vastaan motivoisi sen verran, että ainakin 2-3 maalia tehtäisiin. Mihin se sitten riittää onkin eri asia. Reginiä ei vielä tänään näköjään nähdä, mutta sekin päivä lähenee. Toivottavasti Wärn jatkaa nousujohteista peliään ja jakaa muutamia pusuja ilman kieltä. Ei muuta kuin hyvää pelipäivää kaikille!\n26.12.2018 klo 17.50\nHelvetin hyvä avauspostaus!\nPaska rekordi, joulu vietetty ja vastustaja tullut kaukaa idän kiertueelta. Tossa on sellainen kokonaisuus, että otteluna en odota mitään unohtumatonta. Jos Jokerit ei pelaisi, niin noilla spekseillä varustettua ottelua tuskin edes katsoisin; kaikki mahdollisuudet on olemassa sille, että jalka ei liiku tai fokus ole pelissä toisella tai molemmilla joukkueilla. Mitään kiekkojuhlaa en siis odota, mulle riittää täysi pistepotti tyylistä riippumatta.\nOma mielenkiintoni kotijoukkueen osalta kohdistuu nimiin Wärn ja Vesalainen. Wärn pääsi tuossa juuri ennen joulua hyvään vireeseen ja oli lähellä sitä, mitä häneltä odotin sopparin julkistuksen jälkeen. Katsellaan miten käy ja jatkuuko vire. Vesalainen puolestaan oli mielestäni ajoittain jopa heikko ennen joulua. Kemioita ei tuntunut löytyvän ja ajoittain mies näytti väsyneeltä, ainakin televisiokameroiden välittämän kuvan perusteella. Mielellään kinkku olisi ladannut akkuja sen verran, että tulosta tulisi.\n26.12.2018 klo 17.58\nRunkosarja jos päättyisi näin, tässä olisi meidän avausvastustaja playoffeissa. Pidän Dynamoa eri kaliiberin joukkueena kun Sochia, joten todella vaikea sarja tulisi.\nNoh pelataanhan nyt eka runkosarja ja tänään voitto kotiin!\n26.12.2018 klo 18.28\nToinen. Sen verran kova peli ja aamulla ei ollut kahvin hörppimisen lomassa muutakaan tekemistä, niin siinä oli hyvä viettää pieni hetki toinen käsi näppäimistöllä ja toinen konvehtirasiassa. Lopputuloksena viittä vaille närästys.\nJostain syystä on ihan hyvä fiilis tästä pelistä, ainakin pitäisi tulla fyysinen ja täynnä kaksinkamppailuita oleva matsi. Toivottavasti ei ole Jokereiden pelaajiston keskipaino noussut paria kiloa tässä viimeisen parin päivän aikana.\n26.12.2018 klo 18.34\nEi oo raskaista jaloista tietoakaan ekan stintin perusteella\nPerkule. Olihan alku..epäonnistunut veto ja 0-1.\n26.12.2018 klo 18.35\nZapo zapo zapo zapo?\nJa taas eka veto sisään Zapolskille, vittu!\nNo sehän alkoi mallikkaasti. Toivottavasti tuosta löysin rantein lauotusta kudista ei löydetä runkkuliikettä.\nHah, mikä maali.\nYleensä puolustelen Zapoa, mutta tuo oli kyllä helppo maali.\nJokerit, uhriutuminen ja olkiukot\nYhyhyhyy mutku Lööv teki liikkuvan maskin.\n26.12.2018 klo 18.36\nZapolski ja KHL tuomarit samaa tasoa.\n26.12.2018 klo 18.37\nMoses vaikuttaa pirteältä, ja yyvee.\n26.12.2018 klo 18.39\nNumero 17 puolusti varman maalin pois.\n26.12.2018 klo 18.40\nHyvin vastustajan pakki pelasi Joensuun stagan pois maalin edestä. Vähän toista kuin mitä meidän maalilla on kauden aikana nähty.\n26.12.2018 klo 18.45\nTosin maila oli vahvasti kainalossa joten selkeä jäähyn paikka. Harmi että tonne ei vaan tunnu menevän samanlailla kuin Zapon taakse.\nStaga poikki poikkarista ja käsi ei nouse dumarilla. Venäläisvalmisteinen maila vai viheltämättä jäänyt jäähy, siinä vasta kysymys.\n26.12.2018 klo 18.49\nVenäläinen kuoli jäälle kuin näätä konsanaan.\n26.12.2018 klo 18.55\nOn kyllä harvinaisen veemäinen vastustaja tämä Dynamo.\n26.12.2018 klo 18.56\nKaksi mailaa hajoitettu Dynamon äijän toimesta poikkarilla jokeripelaajaan, näistä 0 jäähyä. Nyt raitapaidat herätystä siellä\n26.12.2018 klo 18.57\nEn olisi erityisen yllättynyt, vaikka tänään nähtäisiin hanskatonta peliä. Sen verran paljon tässä nyt on mailaa ja kehoa tarjottu, että hyvin voi jollain läikkyä yli.\nJo toinen Dynamo kaveri kerätään jäältä lastalla. Paljon saa rikkoa meidän jätkiä tossa maalin edessä. Toivottavasti Olli on myös noteerannut asian.


Tietosuojaseloste - Calcifit\nTAKEDA VERKKOSIVUSTON TIETOSUOJAILMOITUS\n• Tekniset tiedot, kuten Internetin protokollaosoite (IP-osoite), jolla tietokoneesi muodostaa yhteyden Internetiin, kirjautumistietosi, verkkoselaimen tyyppi ja versio, aikavyöhykeasetukset, selainliitännäisten tyypit ja versiot, käyttöjärjestelmä ja alusta;\n• Tiedot vierailustasi, mukaan lukien täydelliset URL-osoitteet (Uniform Resource Locator) siirtymisestäsi tälle sivustolle ja tältä sivustolta pois sekä liikkumisestasi sivustolla (ns. clickstream data, mukaan lukien päivämäärä ja kellonaika), sivuston vasteaika, latausvirheet, tietyille sivuille tehtyjen vierailujen kestot, tiedot vuorovaikutuksesta sivulla (kuten vieritys, klikkaaminen ja hiiren kohdistaminen (ns. mouse-over)) ja sivulta poistumisen tavat.\nKuinka Takeda käyttää henkilötietojasi?\n• palvelutason kehittäminen\n• verkkosivuston sisällön kehittäminen\n• pyyntöihisi, tiedusteluihisi ja valituksiisi vastaaminen\n• sisäiset tarkoituksemme, kuten lääketieteellistä tietoa koskeviin pyyntöihin ja tuotevalituksiin vastaaminen tai haittavaikutuksiin liittyvien tietojen käsittely\n• mikäli olet asiakas, toimittaja tai liikekumppani, meidän välisemme suhteen ylläpitäminen\n• työhakemuksesi käsitteleminen\nKenelle Takeda jakaa henkilötietosi?\n• Liikekumppanit, toimittajat ja alihankkijat, jotka tarjoavat palveluja Takedalle tai sen puolesta; ja\n• Analytiikan ja hakukoneiden palveluntarjoajat, jotka avustavat Takedaa kyseisen sivuston parannuksessa ja optimoinnissa.\n• Jos Takeda ostaa tai myy sen liiketoimintaa tai varoja, se voi luovuttaa henkilötietojasi kyseessä olevan liiketoiminnan tai varojen potentiaalisille myyjille tai ostajille;\n• Jos kolmas osapuoli ostaa Takedan tai merkittävän osan sen varoista, jolloin Takedan hallussa olevat henkilötiedot voivat olla osa siirrettävistä varoista; tai\n• Jos Takedalla on velvollisuus luovuttaa tai jakaa henkilötietosi lainsäädännöllisen velvoitteen noudattamiseksi tai sen käyttöehtojen tai muiden sopimusten täytäntöön panemiseksi tai soveltamiseksi tai Takedan, sen asiakkaiden tai muiden osapuolten oikeuksien, omaisuuden tai turvallisuuden suojelemiseksi. Tähän sisältyy tietojenvaihto muiden yritysten ja järjestöjen kanssa petosten torjuntaa ja vaatimustenmukaisuutta koskevaa riskienhallintaa varten sekä tietojenvaihto valvonta- ja terveysviranomaisten kanssa haittavaikutuksien ja tuotevirheen raportoimista varten.\nKuinka Takeda suojelee henkilötietojasi?\nKuinka pitkään Takeda säilyttää henkilötietojasi?\nMINNE LINKKI? Lue lisää Google Analyticsin käytön estävästä selaimen lisäosasta täältä


Mikä oli heidän mukavin lomamuistonsa? - Kaupunki | HS.fi\nMikä oli heidän mukavin lomamuistonsa?\nteksti: marja salmela / hs\n1. Vauvaa odottava Jennifer Ryan on tullut rannalle yhdessä Johanna Freudenthalin kanssa Sipoosta. Sairauslomalla olevalla Ryanilla on mukanaan Mark-poika ja Ciara-tytär. Lomalainen Freudenthal otti mukaansa lapsensa Amanda, Teddy ja Toffe Walleniuksen.\nVielä tänään voi nautiskella uimarannoilla


Puheenvuoro 36: Pitkä pakolaisuus - Ydinlehti\nPuheenvuoro 36: Pitkä pakolaisuus\nLänsirannan pakolaisleirissä eletään sukupolvesta toiseen.\nAl Arrubin pakolaisleirin pääsisäänkäynti on autoilta suljettu. Tien vastapuolella seisoo Israelin armeijan vartiotorni. Leiri on kuin pieni, tiheään asuttu kylä maaseudulla Hebronin ja Betlehemin välisen tien varrella. Osa kaduista on hyvin kapeita ja osa taloista ränsistyneitä.\nLapset kerääntyvät ympärillemme ja tervehtivät iloisesti englanniksi, mutta yksi tähtäilee meitä kauempaa ritsalla. En kulkisi leirissä ilman valoisasti hymyilevää Ismail Hajajrehia, joka tuntee leirin kuin omat taskunsa.\nAl Arrubissa tapahtuu runsaasti yhteenottoja nuorten – usein pikkupoikien – ja israelilaisten sotilaiden välillä. Pojat heittelevät kiviä ja sotilaat ampuvat kyynelkaasua ja joskus myös kumipäällysteisiä luoteja. Sotilaat tunkeutuvat leiriin monesti öisin pidättääkseen asukkaita, myös lapsia.\n74-vuotias Ibrahim Muhammad Hammad toivottaa meidät tervetulleiksi perheensä talon mukavaan, tilavaan olohuoneeseen. Hammad muistaa entisen kotitalonsa Ajjurin kylässä ja ennen vuotta 1948 kuolleen isosisänsä “sataprosenttisesti”. Hän muistaa myös kesäyön pakomatkan perheen kanssa.\n– Kuulimme, että israelilaiset sotilaat lähestyivät ja pelkäsimme, että meidät tapettaisiin, kertoo Hammad.\nAjjurin kylän yli 4000 asukasta pakenivat heinäkuussa 1948 vastaitsenäistyneen Israelin ja arabinaapureiden välisen sodan keskellä. Kaikkiaan yli 700 000 palestiinalaispakolaista menetti kotinsa ja joutui pakolaisiksi. Heidän jälkeläisiään on nyt viitisen miljoonaa, joista kolmasosa asuu pakolaisleireillä Palestiinalaisalueella, Jordaniassa, Syyriassa ja Libanonissa.\nHammadin perhe muutti Al Arrubin pakolaisleiriin, jossa asuttiin aluksi teltoissa. Olot olivat kurjat erityisesti talvisaikaan. 1950-luvun puolivälissä palestiinalaispakolaisista vastaava YK-järjestö UNRWA rakennutti leiriin vaatimattomia taloja, joissa perheiden pienet asunnot erotettiin toisistaan verhoilla.\nHammad itse arvosti jordanialaishallintoa, joka kohteli hänen mukaansa jordanialaisia ja palestiinalaisia tasa-arvoisesti. Vuonna 1967 Israel miehitti Länsirannan kuuden päivän sodassa. Pakolaisten määrä kasvoi taas.\n– Israelin armeija tuli tänne väkivalloin ja piti valtaa myös leirimme sisällä. Elämämme oli vaikeaa miehityksen alla.\nPalestiinalaiset saivat tuolloin vielä mennä Israelin puolelle ilman erillistä lupaa. Hammad työskenteli Israelissa kuusitoista vuotta rakennustyömailla. Elämä oli yksinkertaista mutta hyvää: Hammad meni töihin, palasi kotiin, söi ja nukkui. Hän rukoili joka perjantai Jerusalemin Al Aqsa -moskeijassa, johon Länsirannan palestiinalaisten on nykyään vaikea päästä.\nHammad kävi myös Ajjurissa katsomassa, mitä kotikylästä oli jäljellä. Vain yksi talo seisoi pystyssä.\n– Olin surullinen, vihainen ja hämmentynyt. Maillani asui muita ihmisiä, jotka olivat mahdollisesti muuttaneet tänne Euroopasta tai Yhdysvalloista, ja minä elin pakolaisleirissä.\nEnsimmäisen palestiinalaisten kansannousun käynnistyttyä vuonna 1987 vain aniharvat palestiinalaiset pääsivät Israeliin töihin. Hammad jäi eläkkeelle ja alkoi rakentaa taloa säästöillään. Nyt talossa asuu yhteensä 22 ihmistä, Hammadin työssäkäyvät lapset ja lapsenlapset.\nMuutkin perheet rakensivat uusia kotitaloja, ja leiri sai nykyisen muotonsa. Se ei voi levitä alkuperäisten rajojensa yli, joten osa asukkaista joutuu elämään tiiviisti ja kärsii yksityisyyden puutteesta. Leirillä työttömyystilanne on pahempi kuin muualla, erityisesti nuorten keskuudessa.\nJo vuonna 1948 annetussa YK:n päätöslauselmassa vahvistettiin palestiinalaispakolaisten oikeus palata mailleen. Sen toteutumisen todennäköisyys on kuitenkin eri asia. Hammad kuitenkin uskoo pakolaisten palaavan jonain päivänä entisille mailleen. Samalla hän toivoo, että palestiinalaiset voisivat elää rauhassa israelilaisten kanssa.\nKymmenvuotias lapsenlapsi tiirailee meitä oviaukosta.\n– Mikä on kyläsi nimi?, Hammad kysyy häneltä.\n– Al Arrubin leiri, poika vastaa englanniksi.\nHammad tarkentaa kysymystään ja saa haluamansa vastauksen: Ajjur.\nPakolaisleirin seiniin on maalattu Che Guevara ja Palestiinan vapautuksen kansanrintaman George Habash. Seinissä seikkailee myös Handala, Naji Al-Alin sarjakuvahahmo, joka symboloi pakolaislapsia.\n“Palestiina on paratiisi – täällä ei ole työtä”, vitsailee yksi seinäkirjoitus. Myös Israelin vankiloissa istuvat Al Arrubin nuoret miehet ovat päässeet julisteisiin ja seinämaalauksiin. Ismael Hajajreh esittelee graffitteja kulkiessamme kohti hänen kotiaan. Hän tuntee ne liiankin hyvin.\n22-vuotias Hajajreh on miespuolisen pakolaisen lapsenlapsi eli UNRWA:n mukaan pakolainen itsekin. Hänen 96-vuotias isoisänsä on myös kotoisin Ajjurista, ja suree yhä menetettyjä maitaan.\nMaaliskuussa 2013 Hajajreh ja hänen kaverinsa kirjoittivat pakolaisleirin seinään poliittisia vankeja tukevia iskulauseita. Kaksi yötä myöhemmin Hajajreh kuuli ovelta koputuksen.\n– Siellä seisoi joukko sotilaita. Kapteeni sanoi minulle hepreaksi: sinulla on kaksi minuuttia aikaa pukeutua ja sanoa hyvästi perheellesi. Sinut on pidätetty.\nHajajreh vietiin Ashkelonin tutkintavankilaan, jossa hän vietti 43 päivää eristyssellissä näkemättä muita ihmisiä. Hajajreh raapustaa paperilehtiöön kuvan sellistä, jonka seinien mitat olivat hänen arvionsa mukaan 1,2 ja 2,3 metriä. Ikkunattomassa huoneessa on kyykkyvessa mutta ei sänkyä, ainoastaan lakanat. Hajajrehille annettiin Koraani luettavaksi.\n– Sain päivittäin kolme ateriaa, kaksi tupakkaa sekä kupin teetä. Tiesin kellonajan vain ruokailujen perusteella. Jokainen aamiainen merkitsi uutta päivää, ja päivät tuntuivat vuosien mittaisilta.\nHajareh kertoo myös istuneensa kuulusteluhuoneessa, jossa ilmastointi oli ensin kolme tuntia kuumalla ja sitten kylmällä ilmalla. Sen jälkeen hänen raajoissaan ei enää ollut tuntoa. Hajajrehin mukaan häntä kuulusteltiin myös sidottuna “banaanituoliin”, jossa ruumis vääntyy epämukavaan asentoon.\n– He syyttivät minua monesta asiasta, mutta kielsin kaiken. Kerran kuulustelija avasi Facebook-tilini ja kysyi: “Miksi hymyilet kuvissa? Otan hymyn pois kasvoiltasi.” Vastasin, että hymyni voisi poistaa vain se, joka on sen antanut, Jumala ja vanhempani.\nHajajreh tuomittiin lopulta viiden kuukauden vankeuteen ja 2000 sekelin sakkoihin. Hänet siirrettiin tavalliseen vankilaan. Eristyssellin jälkeen se tuntui melkein vapautukselta.\nKun Hajajreh nykyään kuulee mellakoiden käynnistyvän Al Arrubissa, hän menee kotiin ja sytyttää vesipiipun.\n– En ole valmis tuhlaamaan enää yhtään päivää elämästäni vankilassa. Tein virheitä ja maksoin niistä kovan hinnan. Enää en ole kiinnostunut politiikasta, mitä monet leirissäni ihmettelevät. Välitän vain omasta tulevaisuudestani, opiskeluistani ja perheestäni. Koulutus on tehokasta vastarintaa.\nHajajrehille Al Arrub on rakas kotipaikka, koko elämä. Ajatellessaan perheen perustamista hän kuitenkin pohtii Länsirannan rauhallisemmille seuduille muuttamista – Al Arrub on hänestä lapsille liian vaarallinen paikka. Hän haluaa myös matkustella ja koskettaa vaikka puolalaisen rannan hiekkaa, sillä hän ei ole koskaan päässyt rannalle.\nPalestiinalaispakolaiset ovat eläneet monen sukupolven ajan epävarmuuden tilassa. Hajajreh arvelee, että palestiinalaisten paluusta entisille mailleen syntyisi liikaa kiistoja. Hän uskoo kahden valtion ratkaisuun, jossa luotaisiin itsenäinen Palestiina Israelin naapuriksi. Hän on tutustunut Facebookissa rauhantahtoisiin israelilaisiin, joita tapaisi mielellään, jos se vain olisi mahdollista.\n– Olen varma, että jokaisella ihmisellä on hyvä puolensa. Jos näytämme tämän hyvän puolen itsestämme maailmalle, niin elämme rauhassa keskenämme. Jonain päivänä se tapahtuu.\nIlta hämärtyy ja on aika lähteä leiristä. Sisäänkäynnillä seisoo muutama sotilas mellakkavarusteet päällä. Se mitä myöhemmin tapahtuu, jää vierailijalta näkemättä.\nKirjoittaja Kaisa Honkala\nJulkaistu Ydin 2/2014\n← Puheenvuoro 35: Kohti köyhyyden loppua Autonomisista asejärjestelmistä robottisotiin? →\nYdinlehti > Ydin: 52 puheenvuoroa > Puheenvuoro 36: Pitkä pakolaisuus


Kesäistä menoa koko viikko - lämpöä, nukkeja, museo... - Pietar.in\nKirjoittaja PietariJulkaistu 28 heinäkuun, 2019 28 heinäkuun, 2019 Kommentoi Kesäistä menoa koko viikko – lämpöä, nukkeja, museo…\nOn taas sunnuntai, joten on aika julkaista juttu viikon tapahtumista. Kulunut viikko oli täynnä kesäistä menoa kesäinen, eli ulkoiltua tuli hyvin paljon.\nKesän tultua hetkeksi takaisin tajusin sen ikävän asian, että kohta tulee oikeasti syksy. Niinpä päätin, että nyt on pakko alkaa liikkumaan enemmän ja tekemään kesällä helpommin tehtäviä asioita.\nPaljon kesäistä menoa\nMaanantaina kävin tutustumassa Savonlinnasta osaan, jossa en ollut koskaan aikaisemmin käynyt. Yleisesti Kellarpelto oli toki täysin tuttu, mutta ei ihan perimmäiset osat. Tässä vähän kuvia tuolta ajelulta.\nHenkilön Pietar.in (@pietarin) jakama julkaisu Heinä 22, 2019 kello 10.15 PDT\nTiistaina puolestaan käytiin Maijun kanssa Riihisaaressa, jossa sijaitsee Saimaan luonto- ja kulttuurikeskus. Tällä hetkellä näyttelyssä ovat muun muassa Barbie ja SaPko näyttelyt. Myös muut näyttelyt kannattaa ehdottomasti käydä katsomassa esimerkiksi Pyhän Olavin päivänä, kun sisäänpääsy on ilmainen.\nMyös poikamme Topi oli mukana museossa, kun lupasi käyttäytyä kunnolla. Eihän siitä sitten mitään tullut, sillä Topi kiipeili sekä loikki joka paikassa. Varsinainen vipeltäjä on hän.\nSavonlinnassa Kasinonsaaren takana sijaitseva Sulosaari oli käyntikohteena tiistaina. Saaresta löytyy luontopolku, yleisessä käytössä oleva kota sekä kesäaikaan lettukahvila Kalliolinna. Kalliolinna on alunperin ollut Olavin kylpylaitoksen huvila, joka on rakennettu 1899.\nSähköpyörätuolilla alkumatka on jyrkähkön mäen takia hieman vaikeaa, mutta muuten kulkeminen on suhteellisen helppoa. Saaren ympäri kiertäminen pyörätuolilla ei valitettavasti ole mahdollista, sillä vastaan tulee rappuset. Luonnon rauhasta nauttiminen kuitenkin onnistuu oikein hyvin.\nRuoka sekä etenkin herkut ovat tietenkin kuuluneet tähän viikkoon. Maanantaina valmistin ihanan makeita kolmen raaka-aineen maapähkinävoikeksejä. Niiden resepti löytyy TukehuPullaas blogista. Ostin perjantaina torilta mansikoita ja leivoin viikonlopuksi juustokakkua.\nMaijun ostettua minulle vajaa vuosi sitten Kimi Räikkösen elämänkerran innostuin lukemaan pitkästä aikaa. Talven ajan luin Maijun kirjastokortilla lainattuja kirjoja, mutta nyt lopulta kävin hommassa oman kirjastokortin.\nViime viikon jutun jälkeen pyydettiin lisää kuvia Maijun ihanan söpöistä nukeista. Päätin toteuttaa tämän toiveen nyt ja julkaisen niitä kuvia.\nHenkilön Maiju (@kettumaikki) jakama julkaisu Heinä 26, 2019 kello 1.15 PDT\nSunnuntaina oli hieman tuulinen päivä, mutta ulos menoa se ei tietenkään haitannut. Kävin tutustumassa hieman lähempää Laitaatsalmen siltoihin, kun alkaa kohta kaikki työt olla tehty niiden suhteen. On ne vaan huikean korkeita ja isoja.\nHelteinen viikko oli tällä kertaa tämmöinen hyvin touhukas. Ensi viikolla saadaan taas kärsiä viileämmästä säästä, joten sitten saadaan valittaa huonosta säästä. Miten muuten Sinun viikko on kulunut?\nJulkaistu 28 heinäkuun, 2019 28 heinäkuun, 2019 Kirjoittaja PietariKategoriat PietariAvainsanat kesä, kuva, ruoka, viikko\nEdellinen:Arkea, ulkoilua sekä kummaa kuultavaa\nSeuraava: Jännitystä elämään: Hengitystuki veti viimeisen henkäyksen